“Lodosak aukera eman digu gure nortasuna biziberritzeko, gure izaera kooperatiboa sustatzeko eta identitate euskalduna sentitzeko” — TUlankide MONDRAGON\n“Lodosak aukera eman digu gure nortasuna biziberritzeko, gure izaera kooperatiboa sustatzeko eta identitate euskalduna sentitzeko”\nArizmendi Ikastola, beste proiektu batzuen artean, bere nortasuna indartzeko prozesuan murgilduta dago. Nortasuna biziberritu, izaera kooperatiboa sustatuz eta identitate euskalduna garatuz. Horiexek dira helburuak eta horien gainean hitz egin dugu Andoni Mujika, Arizmendi Ikastola kooperatibako lehendakariarekin.\nIdentitatea biziberritzeko prozesuan ere murgilduta dago Arizmendi Ikastola, zeintzuk dira prozesutik atera nahi dituzuen ondorio nagusiak?\nHasteko, esan beharra dago, ez dela gauza berria. Urteak dira gure burua kooperatiba eta ikastola zutabeen gainean eraiki behar genuela erabaki zela. Baina bai, Arizmendi Ikastola makro-prozesu bat diseinatzen dabil klabe horretan: Alegia, Arizmendiren nortasuna biziberritzeko prozesua. Horren barruan hainbat azpi-prozesu, estrategia, erronka, ekintza, epe, eta zenbait elementu desberdin identifikatzen gabiltza. Horiek guztiak ordenatzen dihardugu eta prozesu bakarrera ekartzen, hobeto kudeatu ditzagun eta presenteago egon daitezen.\nHoriek aztertzen hasi baino lehen, gustatuko litzaidake aipatzea, Lodosako ikastolari elkartasuna adierazteko kanpaina oso esanguratsua izan dela norabide horretan. Ikastola oso txikia da Ibaialde eta oso leku konkretuan kokatuta dago. Lodosak aukera eman digu gure nortasuna neurri batean biziberritzeko, gure izaera kooperatiboa sustatzeko eta identitate euskalduna sentitzeko.\nEta, aldi berean, emozioaren planoa bizirik edukitzera lagundu digu Lodosakoak, sentitu egin dugu elkartasuna, Euskal Herria, ikastola… Beraz, ez dugu baztertzen harreman horren hurrengo urratsak pentsatzea.\nHortaz, zeintzuk dira Arizmendiren erronka estrategikoak etorkizunera?\nPlano desberdinak bananduko nituzke. Gure jarduera hezkuntzan gauzatzen da, eta hor Arizmendik hainbat helburu ditu; izan ere, ikastola handia gara, konplexua eta zerbitzua eskaintzen diogu kolektibo zabal bati. Horrek guztiak berezko erronkak dakartza. Adibidez, hor kokatu dezakegu berrikuntza pedagogikoan egiten gabiltzan lan izugarria. Sakonera begira, izugarrizko aldaketa ekarriko du berrikuntza pedagogiko honek; batez ere oinarritzen garelako neska-mutikoen jakin-minean, izaera kooperatiboan eta beren erritmoa errespetatzen; hori izango da hurrengo urteetarako gida. Hasi gara Haur Hezkuntzatik, baina Lehen Hezkuntzara, DBHra eta Batxilergora ere helduko da. Eredu pedagogiko berritzaile honekin erreferente izan nahi dugu.\nEra berean, lehen esan bezala, gure izaera biziberritu nahi dugu bi ardatz abiapuntu hartuta. Ikastola izaera eta kooperatiba izaera. Ari gara identifikatzen gure ardatz horietan zeintzuk elementu dauden; eta hasi gara norabide horretan egiten diren, eta egingo ditugun, hainbat ekintza sakabanatu prozesura ekartzen. Eta hor sartzen dira, adibidez, parte-hartzea nola hobetu dezakegun; egiten dugunaren zentzua aztertzea; zergatik den interesgarria kooperatiba izatea XXI. mendean; gazteentzako formazio kooperatiboa nola diseinatu…\nBeste helburu batzuk ere badituzue, edo?\nBai, barne motibazioa eta giroa hobetzea, esate baterako. Gure ikastola fusio baten ondorioa da. Fusio horrek izugarrizko potentzialak eta alde onak ditu, guk sinesten dugu buru-belarri horretan, baina egia da azpi-kultura ezberdinak batu behar izan genituela eta hori ez da erraza. Horregatik, neurtu egin ditugu zeintzuk diren kezka horiek eta hauek hobetzeko urratsak ematen hasita gaude.\nEta enpresa moduan zein erronka dituzue?\nBatetik, berrikuntza, konplexu barik. Organizazio guztientzat da berrikuntza aroa, bidegurutzean gaude eta inoiz baino beharrezkoagoa da ezaugarri hori presente edukitzea. Eta bestetik, gure erakundea zaintzea instituzionalki, proiektu moduan, ondo organizatu eta gestionatu, arlo finantzarioan, kudeaketa alorrean, parte-hartzean…\nArizmendi Ikastola ondo errotuta dagoen erakundea da gure bailaran, 3.000tik gora ikasle, kolektibo osoa 12.000 bat lagunek osatzen duzue…\nGure matrikula kopuruak onak dira eta tendentzia goranzkoa da. Hori oso datu inportantea da, baina ez da gure azken helburua. Gu ez gaude itsututa merkatuaren osotasuna jan nahian. Hala ere, kezkagarria da Jaurlaritzak eta beste erakunde batzuek zer jarrera duten orokorrean gizarte ekimenekin, autoeraketan oinarritzen direnekin. Gure susmoa da murrizketa handiak datozela eta horren aurrean, gu gara gure buruaren jabe eta gure jarduera geuk atera behar dugu aurrera. Lehenengo terminoan, gure profesionalekin, eurak jabe direlako eta beraien ogibidea ere badelako. Baina beste bazkideok ere ez gara gora begira geratu behar; komunitate oso bat osatzen dugulako, hezkuntza komunitate inportante bat.\nBadituzue berrikuntza pedagogikoaren ezarpenaren orain arteko emaitzak?\nMomentuz etxe barruko baliabideekin ari gara neurketa hori egiten. Lehenengo mostrak interesgarriak dira. Esate baterako, agresibitatea eta zarata maila neurtzen hasita gaude haur hezkuntzan; bestetik, atentzio gaitasunak behatzen eta ume txikien aurre-diagnostikoak eta abar egiten ere bagabiltza. Lehen emaitza horiek itxura ona dute, baina edozein modutan, denbora gehiago behar dugu. Hasita gaude ikerkuntzan urrats oso txikiak egiten, baina beste dimentsio bat hartu behar du honek. Gure azken helburua da pertsona kooperatiboak heztea komunitaterako; komunitatearen eta pertsonaren beharrak orekatuz. Ahalik eta zoriontsuenak izango diren pertsona euskaldunak, euren komunitatetan ondo txertatuak, lan komunitatetan, herri-komunitatetan… lankidetzarako prest egongo direnak. Horiek izan dira gure motibazio nagusienak. Beste leku batzuetan egiten denari begira gabiltza: Frantzian, Finlandian, Norvegian… Euskal Herri mailan horrelako aldaketa bat inplementatzea ausarta izan daiteke, baina hezkuntza arloan puntako diren beste herrialde batzuetan antzerako proiektuetan dabiltza.\n2012 Kooperatiben Nazioarteko Urtea. Kooperatibek mundu hobeago bat egiten dutela dio leloak. Aprobetxatu behar du Arizmendik bere izaera kooperatiboa errebindikatzeko?\nHorren olatuak mesede egin dezake, zalantzarik gabe. Hala ere, hori baino garrantzitsuagoa da lehen aipatu dugun prozesua, gure nortasuna biziberritzeko prozesua. Hor bi hanka ditugu, eta horietako bat da kooperatiba izaera; eta aztertzen hasita gaude zergatik den garrantzitsua XXI. mendean munduarentzat desberdin antolatzea, kooperatiba erara antolatzea; horrek zer ekarpen egiten dien barruko protagonistei eta zer eskaini behar dion gizarteari edo komunitateari berari. Uste dugu eredu baliogarri baten aurrean gaudela etorkizunerako, desberdina, eta dakiena pertsonak jartzen erdigunean eta dakiena gizarteari osotasunean ekarpenak egiten; ez dena mugatzen bakarrik bere paretatxo artean egotera edo bere negozioa aurrera ateratzera. Kooperatibok ere badugu zer hobetu, duda barik, baina uste dut abiapuntu moduan beste edozein eragile baino hobeto kokatuta gaudela zenbait erronka berriri aurre egiteko. Adibidez pertsonaren zaintza, ekonomia ulertzeko modua ezberdina, eraldaketa soziala, bideragarritasun globala, iraunkortasuna, erronka berriak… Gure eredu kooperatiboa, itzalak itzal, ezagutzen dudan interesgarriena da.\nAzaroan, MONDRAGONek urtero moduan bere presidenteen batzarra egin zuen, non argi eta garbi esan zen 2013-2016 arteko plan estrategikoa. Erronka horiek aintzat hartuta, Arizmendik zer asmo ditu?\nBatez ere aipatzen zen proiektu sozio-enpresarialaren ideia garatu nahi dugu. Badaukagu zeregina, eta horretan gabiltza, zentzuz jantzi nahian egiten duguna, apurka-apurka. Oso ilusionatuta nago gure ikastolaren norabidearekin. Lan handia egin izan da eta egiten jarraitzen dugu. Baina bai, gure iparra gardenago ikusteko beharra dugu. Gai horri osotasunetik, sistematikoki eta kalitatez heldu behar diogu. Eta uste dut kooperatiba batzuk bagabiltzala bide horretan urratsak ematen, baina bidea dugu egiteko. Arizmendi erronka horri ere begira dago. Gu proiektu sozio-enpresariala gara, eta gehiago esango nuke, batez ere gu proiektu soziala garela eta enpresa kokatzen dugula pentsamendu zabalago horren barruan. Horrela ulertzen dut nik.


Alpujarretako Matxinada - Wikipedia, entziklopedia askea.\n(«Alpujarretako matxinadak» orritik birbideratua)\nAlpujarretako Matxinada (gaztelaniaz: rebelión de las Alpujarras) Gaztelako Koroan 1568 eta 1571 artean, hau da, Filipe II.aren erreinaldian, izandako matxinada izan zen. Antzinako Granadako Erresumako morisko populazio ugaria armetan altxatu zen 1567ko Zehapen Pragmatikoaren aurkako protesta gisa, honek bere askatasun kulturalak mugatzen baitzituen. Erregeak matxinatuak garaitzea lortu zuenean, bizirik iraun zuten moriskoak Gaztelako gainontzeko koroaren zenbait tokitara deportatzea erabaki zuen eta eremu hauen morisko biztanleria 20.000 pertsonatik 100.000 pertsonara pasa zen. Henry Kamen historialariaren hitzetan, «mende hartan Europan izan zen gerrarik basatiena izan zen. Filipe II.a, matxinatuek egindako apaizen sarraskien aurrean, erabat hunkiturik geratu zen. Heriotzez eta kanporatzeez aparte, milaka morisko esklabo gisa saldu zituzten Espainiaren barruan. 1573an, 1500 esklabo morisko baino gehiago zeuden Kordoban».\nMatxinadaren gune nagusiak\nAlpujarra hasieran eta gero Granadako Erresuma osoa\nAben Humeya †\nAben Aboo †\nPedro Guerrero Granadako artzapezpikuaren ekimenez, mairuak bere ohiturak eta tradizioak mantentzen zituzten bitartean kristau ez zitezkeela sinetsita, Granadako erresumako apezpikuen sinodo probintziala bildu zen 1565ean. Horiek aldatzea adostu zuten. Limurtze politika (ebanjelizazioa, predikazioa eta katekismoa terminoak bertan behera utzi ziren) errepresioaz soilik hitz egiteko. 1526an indarrean jarritako neurrien aplikazioa eskatzen zen, eta mairuen elementu bereizgarri guztiak debekatzea (hizkuntza, soinekoak, bainuak, gurtza zeremoniak, haiekin batera zeuden erritoak, etab). Gainera, gotzainek erregea kontrol neurriak har zitzaten eskatu zuten, gutxienez dozena bat familia kristau zahar mairu lekuetan koka zitzaten, euren etxebizitzak ostiralean, larunbatetan eta jai egunetan aldizka bisitatu zitzaten. Koranen aginduak jarraitzen ez zituztela ziurtatu, eta mairu aipagarriak estuki kontrolatu zituztela adibide bat jartzeko.\nFelipe II.ak azkenik bere oniritzia eman zuen eta honen ondorioz 1567ko urtarrilaren 1ean lege pragmatikoa egin zen.\nBatzar bat adostu zuten. Alde batetik Espinosa, Gaztela Kontseiluko presidentea eta inkisidore nagusia, Madrilera bidalitako ordezkaritza eta Juan Enriquez kristau zaharraz osatua bestetik bi mairu aipagarri, Hernando el Habaqui eta Juan Hernández Modafal. Batzar honek ez zituen Gaztelako Kontseiluak nahi izan zituen helburuak lortu.\nFrancisco Núñez Muleyk Pedro de Dezaren aurrean egindako ahaleginak ere huts egin zituzten - erantzun zien "arrazoiak zaharrak zirela eta ez zirela nahikoa pragmatikoak indargabetzeko" -, eta baita Granadako kapitain nagusiarenak ere; Íñigo López de Mendoza y Mendoza, Mondéjarko Markes III.a, Espinosa kardinalaren aurrean.\n(Mairuen) gizarte egitura osoarekin, kultura osoarekin amaitzeko hautua hartua zegoen eta ez zegoen aukerarik ezertarako "Ezertarako ere ez, gerra izan ezik", zioen Julio Caro Barojak\nAhalegin hauen porrota ezagutu bezain pronto, Granadako Moriskoek, kronikari lotu gisa, "matxinada deitzen hasi zen". Bilera sekretuak izan ziren Albaicin bertan prestatzeko eta agintariek parte hartzen uste zuten Moriskoei atxilotzen hasi ziren. Are gehiago, mairuak erresumatik kanporatzeko eta kristau zaharrekin ordezkatzeko planak ere egin ziren. Antonio Domínguez Ortizek eta Bernard Vincentek adierazi zutenez, "asimilazio modalitateak eztabaidatu zirenetik oso urrun gaude jada; berehala eta erabateko asimilaziora iritsi behar zen (zibilizazio baten heriotza ekarri zuen) edo kanporatzea ».\nFelipe II.ak monarkiaren uniformetasun erlijiosoaren obsesioa zuen. Inkisizioak bazebilen eta mairuen artean ezinegon zabala zegoen. Urte luzeetan negoziatu gabeko fruituak eman ondoren, Granadako biztanle mairuek Gaztelako Erresumaren aurka 1568.an armak hartzea erabaki zuten.\n↑ Kamen, Henry. (2011). La Inquisición Española. Una revisión histórica. (3. argitaraldia) Bartzelona: Crítica, 216 or. ISBN 978-84-9892-198-4..\nAzken aldaketa 15 abendua 2020(e)an, 19:03(e)tan\nOrriaren azken aldaketa: 15 abendua 2020, 19:03.


kritiken hemeroteka » Ander, platanoa…\nAnder, platanoa… Amaia Alvarez Uria / Argia, 2013-03-10\nHori da Ez naiz ni ipuinean eta liburuan kontatzen zaiguna. XXI. mendeko ama berriaren ereduaren krisia.Gasteiz-Ibiza-Benidorm narrazioan horrela adierazten dute ideia hau: “Zailena ez da zahartzea… zailena zahartzen hastea da”. Pertsonaia gehienak 40 urte inguruko amak dira. Denak heterosexualak eta barruko min eta ezinegona sentitzen dutenak. Betty Friedanen The Feminine Mystique (1963) datorkigu burura: liburu honetako tesia emazte eta ama izaerak asetzen ez dituzten emakume zuri, erdi klaseko, heterosexual, hezituek zoriontasuna erdiesteko eremu publikoan jardun osoko lana aurkitu behar dutela eta sorkuntza landu behar dutela da. Jaioren ipuinetan ordea, ama hauek euren gaztaroari begiratzen diote haien burua eta gorputza berreskuratu nahian, beraien bikotekideekin edo bakarrik haien bizitza berbideratzeko eta bizipoza berriro sentitzeko xedearekin.


Industria-pabiloia - Beriain\nloft - Pamplona - Iruña (Milagrosa) , Eraikitako azalera 70m2, 2 Gelak, 1 bainugelak.\nMerkataritza-lokala - Pamplona - Iruña (Rochapea) , Eraikitako azalera 93m2.\nTaberna - Berriozar , Eraikitako azalera 66m2, 2 Komunak|.\netxea - Leitza (Leiza/Leitza, Pueblo) , Eraikitako azalera 214m2, 150m2, 10m2, 3 Gelak, 2...\npisu - Larraga , Eraikitako azalera 95m2, 22m2, 3 Gelak, 2 bainugelak, Igogailua.\n50.000 € - 650 €/hilabetea\nTaberna - Burlada - Burlata (Burlada) , Eraikitako azalera 80m2, 1 bainugelak.\ntxaleta - Gazolaz , Eraikitako azalera 272m2, 219m2, 20m2, 3 Gelak, 2 bainugelak, Kanpoko...\npisu - Pamplona - Iruña (Casco Viejo) , Eraikitako azalera 112m2, 4 Gelak, 2 bainugelak.\npisu - Pamplona - Iruña (Iturrama) , Eraikitako azalera 107m2, 8m2, 3 Gelak, 2 bainugelak, Igogailua.\nMerkataritza-lokala - Noain (le de Elorz Noáin Valle de Elorz) , Eraikitako azalera 75m2, 1 bainugelak.\nMerkataritza-lokala - Pamplona - Iruña (Chantrea) , Eraikitako azalera 81m2, 1 bainugelak.


Aimar Erostarbe bigarren San Inazio sarian - Oñati - Goiena.eus\nAimar Erostarbe bigarren San Inazio sarian\nMaialen Regueiro 2019-07-29 09:22\nSan Inazio txirrindulari saria izan zen atzo, Azpeitian eta Aimar Erostarbe txirrindulari oñatiarra, bigarren helmugaratu zen, 55 kilometroko lasterketa egin ostean.\nAtzokoa izan zen denboraldiko azken lasterketa eta Erostarbek bigarren postua lortu zuen. Xabat Castañosek ezin izan zuen lasterketa amaitu eta Ulma taldeko Danel Casais eta Aimar Madinak ez zuten parte hartu, lesioak tarteko.\nErostarbek honela baloratu du atzoko lasterketa eta denboraldia: "Azpeitiko lasterketa gogorra izan zen, baina ondo sentitu nintzen. Denboraldiari dagokionez, uste dut urte ona egin dudala, erregularra izan naiz eta lasterketa gehienetan podiumera igo naiz, beraz, egindakoarekin gustura nago".\nUlma taldeko Unai Cuevak, Igorren izan zuen erlojuaren aurkako saioa zapatuan eta hamabigarren denborarik onena egin zuen.


Haizeak eragindako kalteak konpondu eta garbitzen ari dira oraindik — Berbia\nHaizeak eragindako kalteak konpondu eta garbitzen ari dira oraindik\nArbolak, adarrak, seinaleak… apurtu ditu, teilak eta sabai zatiak eraman eta kanpandorreko erlojuko esfera mugitu du, besteak beste\nAtzo arratsalde eta gaueko haizete gogorrak eragindako kalteak ikusi eta konpontzen hasteko eguna da gaur. Udaltzainek eta suhiltzaileek lan ugari izan zuten atzo eta gaur ere, abisu ezberdinak erantzuten jarraitu dute goiz osoan zehar. Izan ere, hago haizeak indar handiz jo baitzuen hainbat orduz eta ondorioak begi bistan daude, oraindik ere.\nTamaina handiko adar ugari eta zenbait arbola apurtu ditu haizeak; San Martin eta Santa Lutziako zuhaiztiak eta Lazarragako nahiz plaza ondoko lorategiak kaltetu ditu. Beste batzuk errepidera jausi eta oztopo izan dira: Azkoagain parean Arantzazurako bidean, Araotzerako bidean eta Zumeltzegi dorrerako bidean, besteak beste. Ibarrako skate parkera ere beste arbola bat jausi zen. Zuhaitz txiki bat berriz, argindar linea gainera jausi zen eta Olakua, San Lorentzo, Ugarkalde… argirik gabe geratu ziren. Herriko beste guneetan ere argia keinuka ibili zen zenbait orduz. Eta Olabarrietan, beste arbola bat propano biltegi baten gainera jaustekotan egon zen.\nBide seinaleak, kaleak apaintzeko lorontziak, eraikinetako teila eta bestelako zatiak ere apurtu eta bota zituen haizeak. Hijos de Juan de Garay lantegiko sabaiaren zati bat hautsi eta eraman zuen. Kalteak ugari izan dira.\nMin hartu duenik ere izan da. Haizeak mugiarazi zuen parrokiako erlojuko esfera nola zegoen ikustera kanpandorrera igo zen herritar batek eskumuturra apurtu baitzuen, haizeak botata. Plaza aldera dagoen kanpandorreko esfera barrurantz jausten joan zen arratsaldean zehar, haizearen indarrak bultzatuta. Parrokia kontseiluko ordezkariak kalteak ikustera joan ziren eta haize bolada batek bota eta eskumuturra apurtu zuen bietako batek. Aipatu esferari eusten dion burdinazko ardatza guztiz okertuta geratu zen baina esfera ondo dago. Zorionez barrualdera jausi zen. Kanpandorrearen erdialdean dagoen makinaria ere ondo dago eta kanpaiek egoki jotzen jarraitu dute.\nUdalaren ardurapekoa da kanpandorreko erlojuaren mantentzea. Beraz, premia handiagoko lanak amaituta, esfera bere lekuan kokatzera joango dira udal brigadako langileak.


Zuzenbide zibila >> Formularioak\t>> >> Familia- eta oinordetza-zuzenbidea >> Testamentu irekia\nCautela socini izeneko klausula duena\nBIGARRENA.- Adierazten du (*)eko legeriaren mende dagoela, jatorriaren ondorioz* edota auzotasunaren ondorioz*.\n*HIRUGARRENA.- Aipatu ezkontideari, * jaunari/andreari, legatuan ematen dio bere jarauntsiaren gaineko gozamen unibertsal eta bizi artekoa. Inbentarioa egiteko eta fidantza emateko betebeharretatik askatzen du, eta ahalmena ematen dio legatu honen gaineko edukitza beraren kabuz eskuratzeko. Seme-alabei, nahitaezko jaraunsle diren neurrian, arren eskatzen die gozamen hori oso-osorik errespetatzea, eta agintzen du, semeak edo alabak, euretatik batek, gozamena aurkaratzen badu, horrek bere seniparte hertsia besterik ez duela jasoko. Eta guztiek ere gozamena aurkaratzen badute, eta kasu horretan bakarrik, aipatu ezkontideari, * jaunari/andreari, legatuan ematen dio bere jarauntsiaren xedapen askeko herena, jabetza osoz, legez hari dagokion gozamen-kuotaz gain.\n**HIRUGARRENA.- Aipatu ezkontideak, * jaunak/andreak, bi legatu hauetatik bat aukeratu ahal izango du: bata, herentzia osoaren gaineko gozamen bizi artekoa, fidantza emateko eta inbentarioa egiteko betebeharretatik aske, eta legatu horren gaineko edukitza bere kabuz eta inoren esku-hartzerik gabe eskuratzeko ahalmenarekin, horrekin haren seniparte-eskubideak ordainduta geratuko direla; eta, bestea, xedapen askeko herenaren gaineko jabetza osoa, legezko gozamen-kuotaz gain.\nEzkontideak gozamen unibertsalaren gaineko legatua aukeratzen badu, eta jaraunsleren batek ez badu hori onartzen, gozamena onartzen ez duen horren portzioa, herentzian, seniparte hertsira urrituko da.\nLAUGARRENA.- Jaraunsle unibertsal izendatzen ditu aipatu seme-alabak, * jauna/andrea, * jauna/andrea eta * jauna/andrea, hiru zati indibiso berdinetan. Izendatuak lehenago hilez gero edo ezgaiak izanez gero, ordezpen arrunta gertatuko da, haien ondorengoen mesederako.


Gazteriako programetan izena emateko epea astelehenean zabalduko du Udalak | Herribizia\nGazteriako programetan izena emateko epea astelehenean zabalduko du Udalak\nGazteria 2020-09-17 | 0\nErrenteriako Udalak, Gazteria sailaren bidez, haur, gazte eta familientzako antolatzen dituen programak martxan jarriko ditu urriaren 5etik aurrera.\nProgramen eskaintzak 0 eta 18 urte bitarteko adin-tartea hartzen du, eta 0 eta 12 urte bitarteko haurren kasuan, baita haien familiak ere.\nBizi dugun osasun-larrialdi egoera dela eta, zerbitzuek egungo segurtasun-neurrietara egokitu behar izan dute eta horrek eragina du programen antolaketan.\nHorrela, Familia Guneak, 0 eta 6 urte bitarteko haurrei eta haien familiei zuzendutako programak, 9 familia izango ditu eskaintzen diren txanda bakoitzean Merkatuzarren (Pablo Iglesias 3).\nGune honetan parte hartu ahal izateko familiek aldez aurretik eman behar dute izena, txanda aukeratuz, ZU! arreta zerbitzuan (Herriko plaza z/g) irailaren 21etik 25era arreta ordutegian:\n• Astelehena, 7:30etik 14:00etara\n• Astearte eta ostegunetan, 7:30etik 19:00etara.\n• Asteazkenetan eta ostiraletan, 7:30etik 15:00etara.\nHorretarako, hitzordua eskatu beharko da 010 telefonoan edo Udaletxeko sarreran.\nPlazak mugatuak direnez, eskainitako plazak baino familia gehiagok izena ematen duten taldeetan, irailaren 29an egingo den zozketa baten bidez osatuko dira.\nIzena emateko, kuota ordaindu beharko dute. Kuota hori aldatu egingo da izena ematen duten lehen aldia bada eta hiru hilabeteko proba egin nahi badute. Proba hori 20,72 eurokoa izango da, edo ikasturte osorako egiten badute, eta 41,45 eurokoa izango da.\n% 100eko hobaria izango dute Oinarrizko Errenta eta/edo Gizarte Larrialdietarako Laguntza jasotzen duten familiek.\nFamilian Jolasean programaren kasuan, aisialdiaz euskaraz gozatzea helburu duen programan parte hartu nahi duten 6 eta 12 urte bitarteko haurrak dituzten familiek gazteria.errenteria.eus web orriaren bidez eman ahal izango dute izena. Izena emateko epea ere irailaren 21etik 25era izango da.\nLudoteketan, 6 eta 12 urte bitarteko haurrek hezkuntza-aisialdiaz goza dezakete, balioetan oinarritutako hezkuntzan berariaz eraginez.\nErrenterian 6 ludoteka daude eta guztira 180 plaza eskaintzen dira: 20 Agustinetan, 40 Beraunen, 40 Erdigunean, 20 Gabierrotan, 20 Kaputxinoetan eta 40 Markolan.\nKasu horretan ere, bi txanda posible daude: astelehena eta asteazkena, eta ostiral bat hamabostero, edo astearte eta ostegunero, eta ostiral bat hamabostero. Izen-ematea egiteko orduan, ludoteka eta txandetako bat aukeratu beharko dira.\nIzena emateko epea irailaren 21ean hasi eta 25ean amaituko da.\nIzen-emateak ludoteketan bertan egingo dira 17:30etik 19:30era eta haur kopurua eskainitako plaza kopurua baino handiagoa bada, plaza zozketa bidez esleituko da. Irailaren 29an izango da zozketa.\nIzen-ematea formalizatzeko kuota ordaindu beharko dute parte-hartzaileek. Kuota hori aldatu egingo da hiruhilekoa bada, 20,72 euro, edo ikasturte osorako bada, 41,45 euro.\n13 eta 17 urte bitarteko gazteentzat Errenteriako Udalak bi zerbitzu eskaintzen ditu.\nBatetik, gaztelekuak, non hezkuntza-aisialdiaren bidez balioak eta parte-hartze aktiboa sustatzen diren.\nIldo horretan, irailaren 23tik 26ra bitartean, gazteek berek egingo dute zerbitzuak antolatzeko proposamena, egungo egoerari erantzungo dioten parametroekin.\nIkastaroa hasi aurreko jarduera hau Beraun eta Gabierrota auzoetako Errenteriako gaztelekuetan egingo da. Bertan, asteazkenetik larunbatera 17:30etik 20:30era gazte talde txikiak elkartuko dira.\nBestalde, Kuadrillategi eskaintzen da, euskaraz dibertitzeko gogoa duten gazteei zuzenduta.\nIzena eman nahi duten gazteek ikastetxeen bidez eman ahal izango dute, eta horiei informazioa helaraziko zaie.\nBi zerbitzuak doakoak dira eta gehienez 10 gazteko talde itxietan funtzionatuko dute. Pertsona kopurua dauden plazak baino handiagoa bada, izena emateko epea amaitzen denean zozketa egingo da plazak esleitzeko.\nAmaitzeko, gogoratu behar da programa horietan guztietan protokoloak jarraituko direla, kutsatzeak prebenitzeko hartu beharreko neurriak jasotzen dituztenak, bai eta COVID-19rekin bateragarriak diren sintomak dituzten pertsonen kasuan nola jokatu ere.\nProtokolo horiek ezagutu edo eskaintza honi buruzko informazio gehiago nahi izanez gero, jarri harremanetan azpisailarekin gazteria@errenteria.eus helbidera idatziz, 943 449 606 telefonora deituz edo gazteria.errenteria.eus webgunearen bidez.\nBolivian koronabirusaren pandemiari aurre egiteko eta Moriako sutearen ondoren errefuxiatuek otorduak izan ditzaten dirulaguntza eman du Errenteriako Udalak\nAstelehenean irekiko da liburutegian antolatutako ekintzetan izena emateko epea


Johnsonen irtenbidea: legea zuzentzea, bozak gehiengo soilarekin aurreratzeko | Mundua | Berria\nSwinson Liberal-demokraten buruzagia, zutik, artxiboko irudi batean; SNPrekin batera ondu du plana. UK PARLIAMENT / EFE Tamaina handiagoan ikusi\nBrexit-aren bitxikeriak: azkenean, baliteke Europako Batasunetik (EB) ateratzearen kontra dauden bi indar politikok ematea modua Erresuma Batua EBtik ateratzea. Eskoziako Alderdi Nazionalak (SNP) eta Liberal-demokratak alderdiak hauteskundeak aurreratzeko plan bat ondu dute asteburuan, egungo blokeo politikoa gainditze aldera, eta gobernuak ontzat jo du trikimailu politiko hori, bide alternatibo eta eraginkor bat izan daitekeelako Boris Johnson lehen ministroaren helburuak betetzeko. Finean, plana da legeari zuzenketa bat aurkeztea, bozetarako deia gehiengo soil baten bidez onartzeko; Johnsonek atzo gauean baieztatu zuen hala egingo duela gobernuak.\n2011z geroztik, Komunen Ganberako diputatuen bi herenen babesa —gutxienez 434 diputatu— behar da parlamenturako hauteskundeetara deitzeko —aurreko bozak egin baino bost urte lehenago bada—, eta Johnsonek ez du halakorik lortu saiatu den bakoitzean, Alderdi Laborista abstenitu egin baita. Liberal-demokratek eta SNPk, bozak aurreratzearen aldeko bi alderdik, laboristei aurrea hartzea erabaki dute egitasmo politikoei dagokienez, eta azaldu dute prest daudela lege proposamen bat aurkezteko, bozetara deitzeko arauak zehazten dituen legeari zuzenketa bat egiteko. Lehen ministroari ongi iruditu zaio mugimendu politiko hori, eta bere egin du estrategia, Alderdi Laborista jokoz kanpo harrapatuta.\nGobernuak, oposizioko bi alderdiek proposatu dutenarekin bat etorrita, eskatuko du lege hori soilik moldatzea abenduko balizko bozetara deitzeko: bi herenen babesa beharrean, gehiengo soilaren aldeko botoei esker —gutxienez 326 diputatu—. Horrek arrakastarako bidea luke, kopuru hori gaindituko bailukete kontserbadoreen (288), liberal-demokraten (19) eta Eskoziako independentisten (35) ordezkariak batuta.\nAtzoko Komunen Ganberako saioan, oposizioko bi alderdi horiek estrategia horren erabilera argudiatu zuten, baina adierazi zuten ez zeudela ados gobernuarekin bozen dataren inguruan: Johnsonek abenduaren 12an nahi ditu, atzo azaldu bezala, baina liberal-demokratek eta SNPk nahiago dute hiru egun lehenago izatea, abenduaren 9an.\nTalka, hortaz, dataren ingurukoa da, eta horren araberakoa izango da bi alderdi horien babesa. Jeremy Corbyn laboristen buruzagiak adierazi zuen «sakon aztertuko dutela» lege proiektua, itunik gabe irteteko modurik eman ez dezan.\nGazteen botoa erakartzeko, liberal-demokratek eta SNPk nahiago dute bozak ahalik eta goizena egitea: adin tarte hori da europazaleena, eta abenduaren 9an oraindik unibertsitatean izango dira, eta han bozkatzeko aukera izango lukete; hil horretako 12an, gehienak Gabonetako oporretan egongo dira, eta data horietan zailagoa izan ohi da boto emaileen mobilizazioa.\nHorrez gain, Eskoziako independentistek nahi dute abenduko hauteskunde posibleetan 16 eta 17 urteko gazteek ere botoa emateko aukera izatea, Ian Blackford SNPren Westminsterko buruzagiak atzo azaldu zuenez. Hortaz, dataren aukeraketa ere estrategikoa bilakatu da.


Joseba Albizu, BTT Ultramaratoiko Espainiako txapeldun - Urola Kostako Hitza : Urola Kostako Hitza\nBEREZIA Koronabirusa: Atal berezia.\nJoseba Albizu, BTT Ultramaratoiko Espainiako txapeldun\nJoseba Albizu, podiumean. (Hitza)\nJoseba Albizu txirrindulari azpeitiarrak BTT Ultramaratoiko Espainiako Txapelketa irabazi zuen atzo arratsaldean, L’Alcoran (Valentzia) egindako lasterketan. 200 kilometroko ibilbidea egin zuten txirrindulariek, eta azpeitiarra izan zen azkarrena, 09:51:41 denborarekin. Guztira, 950 txirrindulari baino gehiagok hartu zuten parte proban.\nUrola Kostako albisteak euskaraz, libre eta kalitatez jaso nahi dituzu? Horretarako zure babesa ezinbestekoa dugu. Egin zaitez HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu.\nHerriak\tOsasun eremuak\nDatu metatuak Ekainak 5. Ostirala Ekainak 4. Osteguna Ekainak 3. Asteazkena Ekainak 2. Asteartea Ekainak 1. Astelehena Maiatzak 31. Igandea Maiatzak 30. Larunbata Maiatzak 29. Ostirala Maiatzak 28. Osteguna Maiatzak 27. Asteazkena Maiatzak 26. Asteartea Maiatzak 25. Astelehena Maiatzak 24. Igandea Maiatzak 23. Larunbata Maiatzak 22. Ostirala Maiatzak 21. Osteguna Maiatzak 20. Asteazkena Maiatzak 19. Asteartea Maiatzak 18. Astelehena Maiatzak 17. Igandea Maiatzak 16. Larunbata Maiatzak 15. Ostirala Maiatzak 14. Osteguna Maiatzak 13. Asteazkena Maiatzak 12. Asteartea Maiatzak 11. Astelehena Maiatzak 10. Igandea Maiatzak 9. Larunbata Maiatzak 8. Ostirala Maiatzak 7. Osteguna Maiatzak 6. Asteazkena Maiatzak 5. Asteartea Maiatzak 4. Astelehena Maiatzak 3. Igandea Maiatzak 2. Larunbata Maiatzak 1. Ostirala Apirilak 30. Osteguna Apirilak 29. Asteazkena Apirilak 28. Asteartea Apirilak 27. Astelehena Apirilak 26. Igandea Apirilak 25. Larunbata Apirilak 24. Ostirala Apirilak 23. Osteguna Apirilak 22. Asteazkena Apirilak 21. Asteartea Apirilak 20. Astelehena Apirilak 19. Igandea Apirilak 18. Larunbata Apirilak 17. Ostirala Apirilak 16. Osteguna Apirilak 15. Asteazkena Apirilak 14. Asteartea Apirilak 13. Astelehena Apirilak 12. Igandea Apirilak 11. Larunbata Apirilak 10. Ostirala Apirilak 9. Osteguna Apirilak 8. Asteazkena Apirilak 7. Asteartea Apirilak 6. Astelehena Apirilak 5. Igandea Apirilak 4. Larunbata Apirilak 3. Ostirala Apirilak 2. Osteguna Apirilak 1. Asteazkena Martxoak 31. Asteartea Martxoak 30. Astelehena Martxoak 29. Igandea Martxoak 28. Larunbata Martxoak 27. Ostirala Martxoak 26. Osteguna Martxoak 25. Asteazkena Martxoak 24. Asteartea Martxoak 23. Astelehena Martxoak 22. Igandea Martxoak 21. Larunbata Martxoak 20. Ostirala Martxoak 19. Osteguna\nHerri zerrenda* Ekainaren 5an\nOsasun eremua aukeratu 01 - Azkoitia 02 - Azpeitia 03 - Zarautz-Orio-Aia 04 - Zumaia-Zestoa-Getaria\nPirinioetako eskarmentua, Xoxoteko gailurrera\nGutuna: 'Indarkeria matxistaren aurrean zero tolerantzia eta balio feministak'\nEusko Jaurlaritzak hirugarren faserako neurriak jakinarazi ditu\nHARA! Maria Zunzunegi zestoarra elkarrizketatu dute Euskadi Irratian\nHARA! Azkoiti-Azpeitiko Ro taldea 'Athalase' diskoaz aritu da Naiz irratian\nHARA! Kulturgintzaren etorkizunaz aritu du Aitor Bengoetxea 'Berria'-n\nHARA! Eskualdeko hainbat gune eta ibilbide, aldundiaren 'Gipuzkoanatura' webgunean\nHARA! 'Cristobal Balenciaga, moda eta ondarea' erakusketa 'online' jarri du Balentziaga Museoak\nHARA! Azpeitiko Harremanak zentroko Olatz Berastegi sextingaz aritu da 'Berria'-n\nHARA! Arrantzontziak ekaitzarekin lanean\nHARA! Sugea Azkoitiko San Juan bidegorrian\nHARA! Super Amara Bera Bera eskubaloi taldeak 'Um blem ble' eginez ospatu du liga txapelketa\nHARA! Eñaut Elorrietaren 'Harbide zilar bat', Jose Luis Otamendiren hitzekin


Caamañok azpimarratu egin du EBn oinarrizko eskubideak sendotzeko Espainiak hartu duen konpromisoa - Justizia Administrazioa Euskadin\nFrancisco Caamaño Justiziako ministroak Bruselan egindako EBko Justiziako Ministroen Kontseiluan aurkeztu ditu hurrengo Espainiako lehendakaritzaren ardatz eta lehentasun nagusiak, Lisboaren Ituna indarrean jartzearen ondorioz egingo diren "eraldaketa sakonen" unean.\nCaamañok berriz ere gogorarazi du "herritarraren zerbitzurako benetako justizia- eta segurtasun- gunea" eraikitzeko Espainiak hartutako konpromisoa, eta azpimarratu du Espainiak "hasteko, oinarrizko eskubideak sendotzen lan egingo duela; baita Estokolmoko Programaren Jarduera Plana lantzen ere".\nMinistroak Espainiaren erronka berri hau eta konstituzio-aldaketa juridikoak erakunde-berritzearekin eta bost urteko programa berriarekin bat datozela adierazi du, eta txalotu egin du hainbat estatuk zigor arloko berme prozesalen testuinguruan itzulpenaren eta interpretazioaren kudeaketa proposatu izana.\nJustizia-ministroak hartu beharreko neurriak hartzeko deia egin du gizakien salerosketari dagokionez, adingabeei eragindako abusuei eta ume-pornografiari dagokienez, eta atxilotuen eskubideei buruzko informazioaren eta prozeduren transferentziei dagokienez. Caamañok adierazi du Espainiaren lehendakaritza dirauen bitartean helburu saihestezina dela gizakien trafikoari buruzko eta adingabeen sexu-esplotazioari buruzko akordio bat lortzea.


Ablitasen Herrilanak aurrera darrai eta prest dira milaka saski. | Errigora\nEskualdez eskualde dabilen Errigorako karpa, heldu da Ablitasera ere. Elikadura burujabetza, euskara eta Nafarroa ardatz dituen ekimenak, herriz herri zubiak eraikitzen ari den karpa ibiltaria jarri du aurten martxan. Oreretan hasi eta egunotan Ablitasen ikusi daitekeen karpatxoa, dagoeneko Galdakao, Lekeitio, Leitza eta Iruñeatik ere pasatu da eta datorren egunetan herrialdez herrialde bueltaka jarraituko du. Hauxe beraz aurtengo kanpainako berritasunetako bat, alegia, mobilizazio eta eta HERRILANA indartu dituen ZUBIGINTZA ariketa; Karpa aitzakitzat hartu eta eskuz esku elkarbanatzen ari garen testigua.\nEta bai… Aurten HERRILANA hartu dugu kanpainako lelotzat eta horretan egin nahi izan dugu azpimarra. Errigora, behetik gorako HERRILAN erraldoi,alai, anitz, praktiko eta komunitarioa dela deritzogulako. Jatorri, izaera eta eremu askotarikoen ekarpenak antolatu izan ditu. Eta aurtengo kanpainan horretan sakontzen saiatzen ari gara.\nBaita Ablitasen egunotan karpa jartzearekin batera antolatu dugun ekimen ezberdinetan ere. Esaterako, ostegunean egun bikaina pasatu genuen Lodosa, Biana eta Tutaerako ikasle eta Porrotx Pailazoak. Abestu, dantzatu, bertako produktuak dastatu eta Ablitaseko olio errota bera ere bisitatzeko aukera izan genuen. Porrotxen ahotik, Errigora zer den eta nola antolatzen den entzun ahal izan zuten ikasle eta irakasle hauek. Baita larunbatean saskiak osatzeko erabili ditugun kartoizko kutxak HERRILANEAN prestatu ere. Egun polita benetan.\nOstiralean berriz, Ablitaseko herri kooperatiban bertan, kanpainan parte hartu duten 25 ekoizleak bildu genituen. Eta baita aldi berean larunbatean saskiak osatzeko behar izan ditugun produktu guztiak ere. Errigorak, zabaldu dizkien plaza berriak, kontsumitzaileekiko sortzen ari diren harreman zuzenak eta etorkizunera begira ekimen honek sor ditzazkeen merkatu eta zirkuito alternatiboak izan genituen mintzagai. Iniziatiba herritar batek izan dezakeen erreferentzialitate eta indarraz jardun genuen eta baita etorkizunera begira HERRILANEAN sakontzen joateko beharra azpimarratu ere.\nEta gaur, larunbata, karparen aurrean elkartu gara berriro; Saskiz saski, katelanean eta milaka lagunek egingo duten eskaria HERRILANEAN antolatu asmoz. Dozenaka gara Euskal Herri zabaletik Ablitasera hurbildutakoak. Batzuk urrunagotik eta besteok hurbilagotik, baina guztiok ilusio eta alaitasun osoz geure onena emateko asmoz. Gustura prestatu ditugu ondorengo asteetan 200 herritik goran banatuko diren sakiak. Gustora aritu gara. Segi ba HERRILANEAN eta datozen 10 egunetan bete ditzagun zerrenda eskariz.


Cofttek Guri buruz - Dieta osagarriak lehengaien fabrikatzailea\n2008an aurkitu zen Cofttek Holding Limited, goi teknologiako farmazia biokimikako enpresa da, produkzioa, I + G eta salmentak integratzeko. Luohe Chemical Industry Park-en kokatzen da, industria farmazeutiko aurreratuaren ikerketarekin eta garapenarekin konprometituta, produktu berritzaileak eta kalitate handiko zerbitzuak eskainiz industria farmazeutikorako.\nCofttek bioteknologiaren, teknologia kimikoaren eta azterketa analitikoen plataforma sendoarekin dago, APIak, bitartekariak eta produktu kimiko finak garatuz; kalitate goreneko CRO, OKM zerbitzuak eta azterketa analitikoak eta kalitateko ikerketa zerbitzuak eskaintzen dituzte industria biomedikoan.\nCofttek-ek esperientzia handiko zuzendaritza taldea eta lehen mailako I + G taldea ditu, sintesi farmazeutikoaren prozesuen garapenaren eta kalitate farmazeutikoaren ikerketaren arloetan aditu bikainak barne. Ezaguna da eta lehiakorra da kimika farmazeutikoaren, teknologia sintetikoaren, sendagaien sustapenaren garapena, bioingeniaritza eta abarretako arlo horietan. eta Txina.\nCofttek Holding Limited "Kalitatearen oinarria, bezeroaren lehenik, zerbitzu zintzoa, elkarrekiko prestazioa" printzipioa azpimarratuz. bezeroei produktu onak eskaintzen dizkie proba perfektuen eta kalitate handiko zerbitzuen bidez.\ngoi mailako teknologiako farmazia biokimikoa, ekoizpena, I + G eta salmentak integratzeko enpresa.\nLaborategi eta ekipamendu aurreratuenak, munduko I + G talde nagusia eta zuzendaritzako langileak ditugu.


Ura eta azukrea | Iritzia | Berria\nUra eta azukrea\nZenbakiekin eta logikarekin zerikusia zuten ikasgai denak zingiratsuak ziren niretzat eskola garaian, baina aitortzen dut Natur Zientzietako zenbait printzipio ez ditudala sekula ahaztu, edo —sinestezina!— baliagarri suertatu zaizkidala bizitzan. Likidoen asetasun mailarena oroitzen nabil egunotan. Frogatuta dago likidoek disolbatze gaitasun mugatua dutela, eta behin asetasun horretara iritsitakoan, ez dutela gehiagorik onartzen; edo bestela esanda, baso bete uretan azukre mordo bat botatzen badugu, urak ahal duena disolbatuko duela eta gainerakoa edalontziaren hondoan geratuko dela, hondartza amestuetako harea fin eta zuria bailitzan. Gauza sinplea dirudi, baina baldintza honek sustengatzen ditu kafe kikaretako etorkizun-iragarle guztiak.\nGerta dakizuke pertsonekin, zaletasunekin, lanarekin, lekuekin. Dena aldi batean nahi duzulako, dena orain, munduko onena da gertatu zaidan hau, bua. Pentsa, ni heldu izan naiz kantu berri bat deskubritu eta 30 aldiz jarraian entzutera, letrak buruz ikasi ahala berben esanahia erretzeraino, lehenengo aldiaren emozio oro kimatzeraino errepikapen bakoitzarekin. Anestesiatu egiten zara azkenerako, eta ia ez duzu ezer sentituko kantu hori— pertsona hori, zaletasun hori...— entzuten duzun hurrengo aldian —bost urte pasata irratian kasualitatez jartzen ez badute behintzat; hor bai, irratian desberdina da—.\nBaina gauza bat da azukre kopurua norberak kontrolatzea eta kontsumoa autogestionatzea, bere ondorio guztiekin, eta beste bat kanpoko eragileek ere zure asetasun maila proban jartzea. Ez datoz trailerretan, eraginkorragoak direlako aldian aldiko azukre-koxkorrak, horrela ez diruditelako hainbeste bortxaketa —jai bakoitzeko hiru besterik ez— edo hainbeste gaztetxe desalojatu, hainbeste karga polizial, hainbeste eskandalu, falazia. Koilararekin fuerte eragin, nahastu, arreta desbideratu eta dena disolbatuko dela sinesten dute, lortu izan dutelako.\nAuskalo zenbat azukre-koxkor, auskalo zenbat urtetan zehar. Ziur gaude aspaldi gainditu genuela asetasun maila, baina erantzuten hasten garenean biolento ez jartzeko esaten digute, ez esajeratzeko, hor ez dagoela hainbeste azukre eta ez dutela sinesten hainbeste disolbatu dugunik benetan. Ez egin zalantzarik, zuk ondo dakizu zein zapore nazkagarri daukan. Beti da azukre berdina.


"Bidaiaren txokoa"programak hitzaldiak eta zine dokumentala eskainiko ditu martxoan. Deia, Noticias de Bizkaia\ndatorren astean HASIKO DA\n"Bidaiaren txokoa" programak hitzaldiak eta zine dokumentala eskainiko ditu martxoan\nEgitarauaren barruan, Zinebi eta Mendi Film jaialdietatik igaro diren filmak eta Belgikari buruzko erakusketa bat ere jasoko dira\nDEIA - 2018(e)ko martxoaren 3a, larunbata - 16:11etan eguneratua\n"Bidaiaren txokoa"programak hitzaldiak eta zine dokumentala eskainiko ditu martxoan.\nBilboko Udalak “Bidaiarien Txokoa” egitarauaren beste edizio bat inauguratuko du datorren astean. Martxoan zehar bidaien eta abenturaren bestelako ikuspegia eskainiko die ikus-entzuleei, Santutxuko eta Begoñako udaltegietan: lehen pertsonan emandako hitzaldiak, zinea, Bilboko Dokumentalen eta Film Laburren Nazioarteko Jaialdian, Zinebin, eta Mendi Film Festival jaialdian egon diren izenburu ezagunekin.\nBILBO. Programazioa Belgikari buruzko erakusketa batekin osatuko da. “La ventana belga” izenburuarekin, hilabete honetako 5etik 16ra Begoñako liburutegian bisitatu ahal izango den erakusketa herrialde horretan zentratuko da;bere kultura eta tradizioak, baliabide turistikoak, egileak, ondarea eta arkitektura, Belgikako lurraldearen historia eta gaurkotasuna hobeto ezagutzen lagunduko duten material grafikoen eta dokumentalen aukeraketarekin.\nOhikoa denez, Begoñako Udaltegiak, euren bizitza esperientziarengatik edo egindako bidaien emaitzarengatik, beste mota bateko ikuspegia eskainiko duten pertsonak protagonista izango diren hitzaldi zikloa jasoko du.\nHitzaldiekin batera ikus-entzunezko emanaldiak egongo dira, protagonistek eurek azaldutakoak.\nHitzaldiak martxoaren 7an hasiko dira, motxila batekin eta bidaiatzeko gogo handiarekin, bizitzen ari zen Mexikon dena uztea eta itzulerako datarik gabeko bidaiari ekitea erabaki zuen Andrea Bergarecheren esperientziarekin. Horrela eman zion hasiera Argentinatik Kolonbiara, Paraguaitik, Boliviatik, Perutik eta Ekuadorretik igaroz, eraman zuen bakarkako abenturari. Bakarrik eta autostopez egin gura izan zuen, bertako biztanleekin harreman sakonagoa izateko. Advertisement\nEnd of break ads in 18s\nMikel Bringasek, bere aldetik, 2014an familiarekin hasi zuen Afrikan zeharreko bidaia kontatuko du martxoaren 9an. Afrikako kontinenteak betidanik erakartzen zuen Donostiako familia hori. Ikuspegi geografikotik oso urrun ez dagoen arren, kulturaren aldetik dagoen aldea nabarmena da, eta familian bidaiatzeko jomuga zaila dela ematen du. Baina ez da horrela. Duela lau urte Senegalera eta Gambiara joan ziren pedalei emanez, 8 eta 5 urteko seme-alabekin. Euren esperientzia ikus-entzuleei kontatuko die, “Senegal – Gambia ndanka ndanka” hitzaldian.\nMartxoaren 12an José Miguel Redondoren txanda izango da, autokarabanan Alaskatik egin zuen bidaiari buruzko hitzaldiarekin. Alaska azken muga dela diote, natura dela bertako ezaugarri nagusia, eta planeta osoan errepideko bidaiarik hoberenak egin daitezkeen lekua ere badela. Horretara joan zen, hain zuzen ere, Alaska autokarabanan bisitatzera, sartu ezinezko basoen artean dauden agertoki basatien, glaziarren, badian flotatzen ari ziren icebergen, eta Ipar Amerikako mendi garaienetako batzuen bila. Bertan hartzak, altzeak, otsoak, buru zuriko arranoak eta izoztutako hormen aurrean saltoka ari ziren baleak aurkitu zituen. Hitzaldian, Estatu Batuetako inguru horretara errepideko bidaia egin ahal izateko aholku praktikoak eskainiko ditu Redondok.\nHitzaldi zikloa martxoaren 15ean amaituko da, euskaraz eskainiko den “Munduan bizikletaz: Amerikan” hitzaldiarekin. 2015eko udan, Buenos Airesen hasita, Koldo Zubizarreta eta Ainhoa Pérez de Nanclares hegoalderantz pedalei ematen hasi ziren. Baso, aintzira, glaziar, lautada amaiezin eta paisaia ederren artean “munduaren amaierara” heldu ziren. Pedalei ematen jarraitu zuten, iparralderantz oraingoan, eta ibilbide horretan gatz basamortuak eta beste planeta batekoak ziruditen paisaiak zeharkatu zituzten.\nProgramazioa hiru zine saiorekin osatuko da, Santutxuko Udaltegian, martxoaren 6an, 14an eta 16an. Saio horietan aurretik Zinebin eta Mendi Film Festivalean ikusi ahal izan diren filmak eta dokumentalak eskainiko dira. Horrela, datorren astelehenerako, ZINEBIren azken ediziotik igaro diren hiru dokumental labur eta animaziozko beste bat programatu dira. Saio horretan, “Areka” animazio filmaren –Euskal Zinearen Sari Nagusia ZINEBIren azken edizioan– atzean dagoen Atxurra Kolektiboaren eta “Ronda de poniente” dokumentalaren arduradunak diren Kepa Sojoren eta Sonia Palaciosen presentzia izango dugu.\nMendi Film jaialditik igaro diren lanak hauek izan dira: neguan Kanadako Artikotik egindako zeharkaldia dokumentatzen duen “The Frozen Road” (24 min. Erresuma Batua) –Zuzendaritza Hoberenaren Saria Mendi Film Festival jaialdiaren azken edizioan–;“The Last Honey Hunter” (35 min. EEBB) Jaialdiko Kultura eta Natura alorretako Film Hoberenaren Saria;68 urterekin mendiko lasterketak korritzen lau hamarkada daramatzan Ireneren historia kontatzen duen “Aurrera” (7’. Euskadi);eta Euskaraz egindako film hoberenaren saria lortu zuen “Zortzi Yukon” (45’. Euskadi). Film guztiak Jatorrizko Bertsioan eskainiko dira, gaztelaniazko azpi-tituluekin.\nOhikoa denez, egitarauak, beste lekuetako soinuak ezagutzeko kontzertua ere jasoko du. Oraingo honetan, rumba, reggaea, swinga eta beste erritmo bero batzuk fusionatzen dituen “Sabes muy bien” taldea izango da egitarauari musika ukitua emango diona. Kontzertua MARTXOAREN 13an izango da Santutxuko Udaltegian. Ekitaldi guztietarako sarrera librea izango da, aretoko leku guztiak bete arte.


Anoeta: 7.590 kilo hondakin bildu dituzte Anoetako naturguneetan - Noticias de Gipuzkoa\nAnoeta: 7.590 kilo hondakin bildu dituzte Anoetako naturguneetan\nHilero astebetez herriko inguruneak garbitzeko hitzarmena egin zuen Udalak Urzain taldearekin\n– m.s.s. 13.05.2022 | 00:32\nNaturguneetan jasotako zaborra. Argazkia: N.G\nAnoeta – Hilero astebetez herriko inguruneak garbitzeko hitzarmena egin zuen Anoetako Udalak Urzain taldearekin, eta urtebeteko probaldian 7.590 kilogramo hondakin bildu dituzte elkartekideek Anoetako inguruetatik.\nPello Estanga alkateak kezka adierazi du egoeraren inguruan: "Ikusi da garbiketaren beharra benetakoa zela, eta, oraindik, sentsibilizazioan zeregin handia dagoela"; eta garbiketa-lanen garrantzia ere ekarri du gogora: "Beharrezkoa zen hondakin sakabanatu horiek biltzea tokiko eta itsasoko ekosistemak kaltetu ez ditzaten".\nUdal ordezkariak jabetzen dira oraindik lan bikoitza egiten jarraitu behar dela, batetik, inguruneak garbitzea; eta jendearen kontzientzia piztea, bestetik. Dena dela, urtebeteko probaldiak erakutsi du garbiketa-saioak baliagarria izan direla, eta epe motzean pausoak emango dira zerbitzuarekin jarraitu ahal izateko.?\nKalean uzten diren zabor poltsen inguruan ere bere kezka plazaratu zuen Udalak iaz. Uneoro helburua izan da herritarrak kontzientzia hartzea, baina ez da lortu jarrera gelditzea. Hori dela eta, isunak jartzen hasi da Udala zabor-poltsak lurrean uzten dituztenei. Isun horiek 90,10 eta 45.000 euro artekoak dira Tolosaldeko Mankomunitatea osatzen duten udalen eremuan hondakinak bildu eta tratatzeko ordenan-tzaren arabera.\nLos y las baserritarras de Amasa celebrarán el día de San Isidro.


Mendian patroi, itsasoan gidari | Kirola | Berria\nLUR URIBARREN Tamaina handiagoan ikusi\nLur Uribarrenek (Elantxobe, Bizkaia, 1987) olatuak ditu lagun udan —etsai ere bai batzuetan—, eta hotza, elurra, izotza eta haizea dauzka bidaide neguan. Bai, behintzat, azkeneko bi neguetan, Himalaiaren gordintasuna ezagutzeko aukera izan baitu. Ezaguna da arraun munduan, patroitza lanean ibiltzen delako: Urdaibain, Portugaleten, Zierbenan, Deustun, eta Kaikun aurten. Mendian orain ari da ezagun egiten, azkeneko bi neguetan Alex Txikonen espedizioetako kide izan delako.\nArraunean zebilela hasi zen mendian irteera handiak egiten. «Gotzon Unanue Urdaibaiko arraunlari eta taldekidearekin batera ekin nion Pirinioetara joateari. Gero, Alpeetara ere jauzia egin genuen. Hiru urtez segidan joan ginen hara, gauza handiak egitera». Halako batean, Unanuek esan omen zion ona zela mendian, eta segitzeko. Eta baita segitu ere. Iaz, Amadablanera igo zen (6.812 metro), Nepalen. Everestera jo zuen gero Txikonekin, baina gailurrera igo gabe, eta aurten, Manaslun, 6.100 metroak harrapatu ditu. Ez da gorago joan ezin zuelako, beste zeregin bat zuelako handik urrun: «Mendi gidari izateko ikastaroa egiten ari naiz, eta herenegun zortzi klasea nuen. Etorri beharrean nintzen».\nPatroiak sorbaldan eraman ohi du bere arrauna. Mendizaleak, motxila. Eta bi irudiek ematen dute aditzera ardura eta erantzukizuna daramatela soinean. «Patroitzan, hamahiru arraunlari eta neu joaten gara traineruan, eta arraunlariak ondo eramatea da nire lana, haien onena ateratzea. Mendian, espediziokideen eta nire segurtasuna zaindu behar izaten ditut, besteek egiten duten bezala». Itsasoan eta mendian, naturaren erresuman erabat murgilduta ibiltzea ere badute antzeko bi jarduerek: «Bi lekuetan ibiltzen gara haien lurretan. Mendian, mendia da agintari, eta itsasoan, itsasoa». Azken batean, gizakiak egokitu egin behar duela itsasoaren eta mendiaren baldintzetara. Eta egokitzeko zubietako bat eguraldia izaten da. Ezinbestean gurutzatu behar, eta tentuz, gainera. Kontuan hartu ezean naturaren baldintza hori, arraunean porrota segurua da, eta mendian, ezbehar larriak edo heriotza kasu askotan.\nTestuinguru berdintsuak izan arren itsasoak eta mendiak natura direlako, badituzte ezberdintasunak, jakina. Uribarrenen begietatik ikusita, «gogorragoa» da Himalaiako neguko hotza, neguan hotzez uretan entrenatzea baino: «Trainerutik atera, eta bertan duzu motordun ontzia edota arraun elkartearen egoitza, berotan sartzeko. Himalaian, ez dago ezer». Beste talaia batetik begiratuta ere badauzka ezberdintasunak mendiak itsasoaren aldean; barru-barruko azalpena du hau: «Arrauna lehia da niretzat, kirol baten bitartez tentsioak askatzeko bide bat. Aldiz, mendia bizitzako zerbait da, lagunekin egiten dudana».\nBi jardueretan, adi ibili behar gora begira: olatuei, haizeari eta itsaslasterrei itsasoan; haizeari, eguzkiari, lainoei, hotzari eta elurrari mendian. Azken horren kasuan, bereizi egin ditu udako eta neguko ibilerak: «Neguan 24 orduz egon behar da eguraldi iragarpenari begira, eta arropa ahalik eta gutxien busti behar da, hotzagatik». Itsasoan, ezinbestean busti behar, zipriztinak askotan jotzen baitute arraunlariengana eta patroiarengana. Itsaso berdea badago, zer esanik ez. Eta horren berri ere jakin egin behar, iragarpenei begiratuz, eta, ondoren, olatuak, haizea eta itsaslasterrak irakurriz. Horretan lagungarri ei zaio mendiko lana: «Itsasoa irakurtzeko lagun ona dut mendian eguraldiaz ikasitakoa».\nMendian ez du Kontxarik\nMendirako eta itsasorako, bietan behar da sasoiko egotea. Batean egiten duena bestean erabiltzeko modua dauka Uribarrenek, baina ezberdinak direla kontatu du: «Prestakuntzak elkarbanatu egiten ditut. Mendian oso indartsu sentitzen naiz. Altuera handian ibili gara orain Himalaian, eta bizkarrean pisu handia hartuta. Baina arraunerako pisua jaitsi behar dut, eta, ondorioz, indarra galduko dut. Gauza bakoitzak bere lana eskatzen du». Himalaian aste batzuk pasatu ondoren, bapo jateko gogoa ekarri du handik, baina ezin erabat ase, arraunagatik: «Aberia handi samarra da etxera etorri eta nahi dudana jan ezin izatea, baina martxoan gaude, eta zaindu egin behar dut pisua».\nEgingo du hori, beragatik, taldekideengatik eta mendiagatik arrauneko prestakuntzaren zati bat albo batera uzteko aukera eman dion klubarengatik: «Iaz Deusturi eta aurten Kaikuri baldintza bera jarri diet. Mendira nindoala neguan, eta ezin izango nintzela entrenatu taldearekin. Onartu egin zidaten iaz, baita aurten ere, eta hemendik aurrera traineruan murgilduko naiz». Mendiko erronka handi batekin uztartuz: «Gidari ikastaroko klase batzuk falta zaizkit, eta martxoko pare bat asteburutan ezingo naiz traineruan ibili».\nEskarmentua du uretan. Baita garaipen preziatuena ere: Kontxako Bandera. Xehetasunik baduen arren 2010eko poz horrek: «Taldean nengoen, baina ez nintzen lehiatu». Aurten, KAE 1 ligan ariko da Kaikurekin, eta ikusiko ditu mendiak Bizkaitarra trainerutik. Ametsik ez zaio burura azalduko, baina: «Mendian Kontxa irabaztea ahalik eta mendi gehienetara igotzea da. Gozatzea».


Zaraten Bertso Eguna izango da igande honetan primerako bertso saioarekin | El Diario Vasco\nZaraten Bertso Eguna izango da igande honetan primerako bertso saioarekin\nE.B. Viernes, 16 septiembre 2016, 00:33\nIgande honetan, Zaraten Bertso Eguna izango da.\nEguerdiko 12etan emango zaio hasiera eta libreko saioa izango da bertan ikusgai dauden eskulturen bueltan. Ondoren, 13:30ak arte, dantza egiteko aukera egongo da trikitilariak bazkaria arte arituko baitira giroa alaitzen. Gero, altzotarrek prestatuko bazkaria izango da eta berriz, trikitilarien saioa.\nArratsaldeko 4:30ean, oholtza gainean, Unai Mendizabal, Mikel Artola, Andoni Egaña, Sebastian Lizaso, Iker Zubeldia, Iñigo Gorostarzu, Julio Soto eta Angel Mari Peñagarikano arituko dira. Bertsoez gain, bazkaria eta trikitilariak ere ez dira faltako.\nBazkariko txartelak salgai dira 15 eurotan helduentzat eta 5 eurotan gaztetxoentzat. Ohiko tokietan lor daitezke: Lizartzako Joxemarin, Abaltzisketako Larraitz gain jatetxean, Beteluko tabernan, Altzoko udaletxean, Amezketako Ametza tabernan, Tolosako turismo bulegoan, Alegiako Iskina tabernan eta Bedaioko tabernan.\nBestalde, bihar larunbata, 'Mikeleteak eta Kontrabandistak, Zarateko Historiak' argazki erakusketa ikusgai egongo da Zaraten. Goizeko 11:30ean inaugurazioa eta solasaldia izango da Arantzadiko Alfredo Moraza eta bailarako adinekoen bizipenak entzuteko aukera egongo delarik. Izan ere, mikeletek eta estraperloa mugaren bi aldeetako biztanleengan izan zuen eragina jorratuko baitute. Erakusketa bihartik hialren 25a arte, ikusgai egongo da Zaretetxean.\nAzken muga egitasmoaren baitan antolatutako egitaraua hilaren 24an amaituko da. Egun horretarako, ekitaldi bereziak izango dira. Beti ere, eguraldi lagun badute, Zarate inguruan, Et Incarnatus orkestraren saioa izango da umeei bereziki zuzendutakoa. Gero, bertan, Tolosako erraldoiak eta buruhandiak ibiliko dira umeen gozamenarako.


Irekia Eusko Jaurlaritza - Gobierno Vasco :: Olatuen bidez energiaz hornitzen duen Europako lehen planta dugu Euskadin jadanik\nOlatuen bidez energiaz hornitzen duen…\n\nOlatuen bidez energiaz hornitzen duen Europako lehen planta dugu Euskadin jadanik Iturria: Irekia\n\n\n\n\n\n\n\n\n\n\n\n\n\n\n\nEusko Jaurlaritzak 2,3 milioi euro inbertitu ditu itsas energia proiektuan\nPatxi López lehendakariak inauguratuko du ofizialki itsas instalazioa, izaera erakuslea duena eta energia-iturri berriztagarri horretaz baliatzen diren beste instalazio batzuk sustatu nahi dituena. Portugalen eta Eskozian antzeko ezaugarriak dituzten bi instalazio daude, ikerkuntzara zuzenduak gehienbat, eta ez energia ekoiztera, Mutrikukoa bezala. Plantak 296 kW-eko potentzia du eta urtean 600.000 kWh ekoitziko dituela espero da, 600 pertsonaren kontsumoaren baliokidea dena; instalazioaren ekoizpen berriztagarriak basoko 80 hektareak dakarren onura bera izango du.\nEusko Jaurlaritzako lehendakari Patxi Lópezek Mutrikuko olatuen energia ustiatzeko planta inauguratuko du bihar, hilak 8. Europan, itsasoko olatuez baliatuta, energia elektrikoa ekoitziko duen lehen energia-instalazioa, hain zuzen ere. Instalazio berritzaile horrek, munduan erreferentea denak, itsas energiaren alorrean garapen berriak jorratzeko aukera emango du eta, aldi berean, aberastasuna eta enplegua ekarriko dituen sektore produktibo berri bat sortzea ahalbidetuko du.\nMutrikuko energia-instalazioa, funtsean, Eusko Jaurlaritzaren bi sailen artean egindako lan bateratuaren emaitza da. Izan ere, Etxebizitza, Herri Lan eta Garraio Sailak abian jarri zuen Mutrikuko kaia babesteko dike berriaren eraikuntzaren harira, Industria, Berrikuntza, Merkataritza eta Turismo Sailak, Energiaren Euskal Erakundearen bitartez, aukera interesgarria ikusi zuen energia ustiatzeko bertan, era berriztagarrian ustiatu ere. Hala, instalazioa jarri zen dike berrian, berton jotzen duten olatuen energiaz baliaturik energia elektrikoa sortzeko xedez, eta bide batez, portuko lan garrantzitsu horri balio erantsi handia ekartzeko baliagarria.\nMutrikuko energia-instalazioak OWC (Oscillating Water Column ingelesezko siglez edo ur-zutabe kulunkaria) deritzon teknologian oinarritzen da, Voith Hydro taldekoa den Wavegen konpainia eskoziarrak egokitua. Gaur egun, olatuen energia ustiatzeari begira, merkatuan dauden teknologien artean helduenetarikoa da. Instalazioan diren turbinak, berriz, Voith Hydro Tolosa euskal enpresak fabrikatu ditu, Gipuzkoako herri horretan duen lantegian, hain juxtu ere.\nMutrikuko itsas instalazioa Espainian eta Europa Kontinentalean sare elektrikora konektatzen den lehena da. 16 kamera-turbina ditu eta guztizko potentzia instalatua 296 kW-ekoa da. Dituen ezaugarriak direla eta Europa osoan aitzindaria den plantak erakutsi nahi du energia berriztagarri horren ahalbide handia eta horrexegatik, hain zuzen ere, instalazio erakuslea dela esaten da. Nolanahi ere, erakutsi ez ezik, ekoitzi ere egingo du: urtean 600.000 kWh, aurreikuspenen arabera, 600 pertsonaren elektrizitate premiak asetzeko beste energia dena. Era berriztagarri eta garbi horretan sortuko den energiari esker, urtean 600 tona CO2 ez aireratzea lortuko da, basoko 60 hektarearen ingurumen onuaren baliokidea.\nProiektuaren guztizko inbertsioa 6,7 milioi eurokoa izan da; horietatik 2,3 energia-instalazioari dagozkio. Nabarmentzekoa da, itsas energian, Europa osoan Mutrikukoa izan dela egitasmo bakarra laguntza jaso duena Europako Batzordetik, 6. esparru programaren bidez. Gainera, gaur-gaurkoz, Europa Kontinentalean olatuez baliatzen den instalazio bakarra da funtzionamenduan.\nEuskadiko energia estrategia berriztagarrien alorrean, 2020 urteari begira\nMutrikuko olatuen energia ustiatzeko instalazioa merkaturatze aurreko planta da eta haren helburu nagusia da horrelako instalazioen bideragarritasuna probatzea eta ezagutaraztea, energiaz hornitzeko iturri gisa.\nItsasoko energiak energia potentzial handia du, baliabidearen ugaritasunaren ondorioz. Euskadik, zehazki, olatuen potentzial ertain-handia du, 24 kW/m-koa, gutxi gorabehera.\nEnergia potentzial horretaz gain, itsasoaren ezaugarriak ere lagungarriak dira horrelako instalazioak kokatzeko gure kostaldean.\nEusko Jaurlaritzak itsas energiaren garapenaren aldeko apustu sendoa egin du; izan ere, Euskadik industrian, itsasontzigintzan eta ikerkuntzan duen maila handiak biziki lagundu dezake energia-iturri berriztagarri horren garapenean. Euskal kostaldean olatuen energia baliabidea egokia eta bideragarria izatearekin batera, industria ehuna aproposa eta maila handikoa denez, itsas energiaren alde egiteak etorkizunaren aldeko apustua egitea dakar, hazkunde handia izango duen sektore produktibo berria sortzeko bidean. Horrek guztiak, zalantzarik gabe, gure gizarteari ezagutza, aberastasuna eta enplegua ekarriko dizkioten sektore produktibo berriei ateak irekiko dizkie.\nIldo horretatik, itsas energiaren alorreko egitasmo nagusienetakoa bimep (Biscay Marine Energy Platform) dugu: Gaur egun, garapen fasean dagoen instalazio hori gailuak probatzeko eta entseguak egiteko zentro bat izango da. Hala, Armintzaren kostaldearen aurrean kokatuko den energia-instalazio horrek olatuak kaptatzeko itsas teknologien inguruko probak eta saioak egitea ahalbidetuko du itsaso zabalean. Hartara, bimepek bilduko ditu gune bakarrean garapen teknologiko berritzaileenak eta puntako enpresak itsas energiaren arloan. Azken finean, itsas energiaren I+G alorra sustatzeko gune ezin egokiagoa, eta ezagutza ekartzeaz gain, sektore produktibo berri baten abiapuntua ere izango dena.


Emakume erailak, subjektuak… Noiz ote? - andra.eus\nNon dago Kaherin Moscoso? Desbandasen galdera\nEmakume erailak, subjektuak… Noiz ote?\nMertxe Arratibel29 maiatza, 20191\nDatorren urtarrilean Ofelia Hernándezen hilketaren 15. urteurrena izango da. Bere bikotekidea zen durangar batek hil zuen kolonbiarra Durango-Bizkaian 2005an. Bi seme-alaba zituen, bat erailearekin. Ordutik Andereak elkarteak ostegunero deitzen du elkarretaratzeetara bortizkeria matxistaren egunerokotasunaz kontzientzia pizteko. Zazpi urte geroago, 2012an, Gabriela Arosemena peruarra hil zen leiho batetik kalera jausi ondoren, bere mutil lagunak –beste durangar batek- etxean atrapatuta utzi eta gero. Gizona espetxeratu egin zuten horregatik.\nPasa den osteguneko kontzentrazioan herrian bertan gertatutako sexu eraso bat salatu genuen Andra Mari plazan egon ginenok. Emakume batek harridura erakutsi zuen erasoa hurbilekoa izanik hain jende gutxi egoteagatik —30 bat—. Azken egunotan gurean egondako Desbandadas aktibistek eman zizkidaten klabe batzuek laguntzen didate ulertzen.\nBai Durangoko institutoan eman zuten ‘grooming’ eta bortizkeria sinbolikoari buruzko hitzaldian, bai Udaletxearen aurrean eskaini zuten kontzertuan, argentinarrek ez zituzten entzuleak indiferente utzi. Euren mezuek barrenak astindu zizkiguten eta ondo astindu ere. ‘Pertsonala politikoa da’ leloa zer den ikusi eta sentitu genuen argi eta garbi. “Ni bortxatu naute!”, “Ni abusatu naute!” salatu zuten Desbandadasekoek gorputza tente eta aurpegia serio lurrean aurrerapausu sendoak bata bestearen atzetik ematen zuten bitartean… “Non dago Katherine Moscoso?”, ozen zioen taldeko gazte batek hildako neskaren argazki erraldoia erakusten zuen eta zigor bat buruaren gainetik borobilean mugitzen zuen bitartean, ‘far west’-eko rodeo batean balego bezala. Eta beste batek: “Orain dela 7 urte Leticia Cayuli erail zuten. Amatxo zen!”. Agertokian zeuden emakume guztiak boteretsu, serio, irmo zeuden, erantzukizun eske.\nKanten eta danborren zarataren artean kantatu, durundatu eta antzeztu zuten salaketa gordinak emozionatu gintuen, nahiz eta ondoko tabernan zeuden mutil batzuen arduragabekeria (edo amorru neurritsua) eta pintxo-potean zebiltzanen barre-algarak giro egokiena ez izan. Baina Desbandadakoak ezaxolakeriara, gutxiespenera ohituta daude. Euren hiri Bahía Blancan inor ez doan auzo pobreetara joaten dira eta “batzuetan txakurrek baino ez digute harrera egiten”, dio bandaren zuzendari Silvia Palumbok.\nIzan ere, zabaltzen dituzten mezuak ez dira erraz entzutekoak –intimitatea erakustera ohituta ez gaudelako edo-. Baina eurei entzun eta gero argi daukat agresio matxistak ez direla eremu pribatuan geratu behar. Hildako, bortxatutako edo erasotutako emakumeen familiarentzat edo biktimentzat kasua ikusgai jartzea gogorra izan daiteke baina kontsolagarria da emakumeon —feministon— elkartasuna jasotzea. Horrela adierazi zuen Mónica Cidek —Desbandadas-eko kideak ere—, Micaela Ortegaren amak, institutoko hitzaldian. Bideokonferentziaren bidez azaldu zuenez, Micaelari ‘grooming’ —Internet bidezko engainua— egin zion pedofilo batek. Gizon horrek 2016an neska hil zuen bortxatu ondoren. Argentinan oihartzun handia izan zuen kasuak eta hiltzaileari bizi guztiko kartzela zigorra jarri zioten.\nBere testigantza oso hunkigarria izan zen. Ikusi ahal izan genuenez, oso minduta dago oraindik. Ez da harritzekoa: prozesu guztian —ikerketa polizialean eta auzitegiak egin zuenean— lehen lerroan egon zen. Hala eta guztiz ere, indarrak ateratzen ditu bere herrialdean grooming-ari buruzko hitzaldiak emateko eta aurrera jarraitzeko. Eta horretarako Desbandadaseko kideek laguntza izugarria ematen diote. “Ez dut alaba berreskuratuko baina epaia garrasi eta txaloen artean entzun nuenean, hori ez dut inoiz ahaztuko”, azpimarratu zuen.\nBeraren aurretik, bortizkeria sinbolikoari buruz hitz egin zuen Veronica Bajok. Adierazi zuenez, “desagertuei, erasotuei… oso garrantzitsua da izenak eta historiak jartzea. Baita aurpegiak, familiak eta afektua ere. Hori Plaza de Mayoko amek erakutsi ziguten”.\nEuskal Herrian ere gauza bera egin eta egiten da ETAko kideekin adibidez… Eta hauxe da nire galdera: Gure kolpatuak eta eraildakoak noiz izango dira subjektu politikoak, aurpegiak, historiak, zenbakiak izan beharrean?\n“Defender los derechos humanos en Latinoamérica es uno de los trabajos más peligrosos que hay” >


Industriak eta kasuak / Aplikazioa\nJanaria eta edaria\nPetrolioa eta gasa / Meatzaritza\nFarmazia / Ongarria\nProzesu industrialen hozte / aire girotua\nGurutze-fluxuaren lurrinketa-kondentsadorea - SPL-S seriea\nKontrako fluxuaren lurrinketa-kondentsadorea- SPL-N seriea\nZirkuitu itxiko hozte dorrea\nItxitako Loop Hozte Dorrea - Gurutze Fluxua\nItxitako Loop Hozte Dorrea - Counter Flow\nAltzairuzko Loop Hozteko Dorrea\nD1, D2 Presio Ontzia\nIzotz biltegiratze termikoa\nGure Taldea eta Kultura\nZerbitzua eta laguntza\nOhiko galderak / deskargak\nHarremanetarako / Kontsulta orria\nItxitako Loop Hozte Dorreak Fabrikazio Industrian: ikuspegi orokorra\nEkipo kritikoen kare-eraketa arlo honetan:\nMaiztasun altuko / ertaineko / baxuko indukzio labea\nInjekzio bidezko moldaketa\nMetal injekzioa / Gravity casting\nEraginkortasuna, funtzionamendua eta mantentze-lanak kaltetzen ditu industria horiek galera handiak izan ditzaten.\nGaldaketa-industrian hoztea prozesu garrantzitsua da, produkzio-abiaduran eta makinaren funtzionamendu-egonkortasunean eragiten baitu. Hoztea beharrezkoa da hemen:\n1. Indukzio berokuntza zirkuitu elektrikoan (edo ikatz sua)\n2. Labearen gorputzerako hozketa\nUrtze labeak burdina, altzairu herdoilgaitza edo kobrea urtzen dituen indukzio labea erabiltzen du. Labe berotua hoztu behar da eta ekipoetan tenperatura altua ekidin behar da. Ur-hodien blokeoak, kareharriz, hoztea eragozten badu, horrek labea kaltetuko du. Ekipamendua modu eraginkorrean hozteko, uraren kalitatea da lehentasun nagusia.\nKareharriaren arriskuak Fabrikazio Industrian\nKalitate oneko hozte-ura oso garrantzitsua da galdaketa industria gehienetan. Indukzio laberako ur purua hozteko likido gisa erabiltzearen arrazoia da.\nPlaka bero trukagailuarekin Open Cooling Tower erabiltzen duen hozte sistemak alde onak eta txarrak ditu:\nHozteko dorre irekia prezio merkeagoa da, kapital inbertsio txikiagoa duena\nHozteko dorre irekia ez da kare-eskala isolatzeko gai\nPlaka bero trukatzaileak hasieran beroa modu eraginkorrean xahutzen du, baina eraginkortasuna denbora tarte batean murrizten da.\nPlaka motako bero-trukagailuetan erraza da kareontzia\nPlaka bero trukagailuarekin leku gutxiago okupatzen du\nBero-trukagailuan kare-eskalak eraginkortasun txikiagoa lortzen du\nGarbiketa azidoak bero-trukagailuan kalteak eragiten ditu\nEpe luzerako ikuspegian, SPL zirkuitu itxiko hozte dorreko egonkortasuna plaka bero trukatzailea baino askoz ere handiagoa da. Hori dela eta, SPLk Open motako hozte dorrea zirkuitu itxiko hozte dorrea ordezkatzea proposatuko luke.\nSPL Zirkuitu Itxi Hozteko Dorreak hainbat abantaila ditu:\n1. Beroa xahutzeko eremua handitzea, kare-eskala sortzeko ahalmena murriztea\n2. Ura aldizka berriro kargatzeko beharra ezabatzen du kare-eskala kontzentrazioa ekiditeko\n3.Bero berotzeak eragindako itzaltze egoera gutxitzea\nHelbidea: 458. zenbakia Gongye Road Baoshan barrutia Shanghai, 200444, Txina\nPosta elektronikoa: nanqing.wang@lianhetech.com\nMugikorra: dei iezaguzu orain: + 86-21-36160669\nZergatik izotz biltegiratzea?\nZergatik izotz biltegiratzea? Izotza Biltegiratzeko Sistemak izotza erabiltzen du energia termikoa biltegiratzeko. Gauean, sistemak izotza sortzen du hozte hori gordetzeko, eta egunean zehar hoztea deskargatzen dute elektrizitate eskari gorenak asetzeko. Izotz biltegia ...\nSPL kondentsadore lurrunkorrei buruzko aholku txikiak\nEz ezazu inolako zerbitzurik egin haizagailuetan, motorren edo unitateen inguruan edo unitate barruan edo unitate barruan, haizagailuak eta ponpak deskonektatuta, blokeatuta eta etiketatuta daudela ziurtatu gabe. Egiaztatu haizagailuaren motorreko errodamenduak ...\nHozgarrien industriak iraultza izango du\nGao Jin, Klima Aldaketa Saileko zuzendari nagusiak, esan du gaur egun Txinako karbono intentsitatea lotzeko indarrak batez ere karbono dioxidorako. Hurrengo urratsa HFC kontrolak estutzea da, eta pixkanaka luzatzea ...\nLurruntze-kondentsadorea hozte-dorretik hobetzen da. Funtzionamendu-printzipioa hozte-dorrekoaren berdina da funtsean. Bero trukagailuaz, ura zirkulatzeko sistemaz eta haizagailu sistemaz ...\nSartu eskuekin epidemiaren aurka borrokatzeko\n2020ko martxoaren 4an, Brasiletik etorritako hegazkina segurtasunez lehorreratu zen Shanghain, Lianhe Chemical Technology Co., Ltd.-k emandako Taizhou Gurutze Gorriari emandako 20.000 PFF2 maskara zeramatzala. Hau bosgarren sorta da ...


Ayuntamiento de Huarte/Uharteko Udala - Pazko Asteko hiri kanpaldiak\nAlbisteak > Pazko Asteko hiri kanpaldiak\nPazko Asteko hiri kanpaldiak\nPAZKO ASTEKO HIRI KANPALDIAK - MUNDUA EZAGUTZEN\nAPIRILAREN 6, 7, 8 eta 9\nADINA: Haur Hezkuntzako 1. maila eta Lehen Hezkuntzako 6. maila artean ikasten ari diren ikasleentzat.\nPLAZA KOPURUA: Plaza mugatuak. Gutxienez 8 eta gehienez 30 haur txanda bakoitzean. Hizkuntza ereduaren arabera banatuko dira. Matrikula kopuruagatik ezinezkoa bada talde desberdinduak osatu, talde elebidunean elkartu ahalko dira.\nAURRE- INSKRIPZIOAK: martxoaren 8tik 12ra, 948 012 012 telefonoaren bitartez.\nPLAZAK KONFIRMATZEA: 948 012 012 telefonoaren bitartez, martxoaren 18an.\nMATRIKULAK: martxoaren 22tik 26ra. Inskripzio orria posta elektronikoz igorri beharko da ayuntamiento@huarte.es helbidera. Bidaltzeko baliabiderik ez duten pertsonek aldez aurreko hitzordua hitzartu beharko dute udaletxeko erregistroan, 948 33 07 61 telefono-zenbakira deituta.\nAita, ama edo tutorearen posta elektronikoa.\nIzen- emate fitxa (beteta eta sinatuta)\nIBAN- Kontu zenbakia\nAparteko instantzia batean 2019ko errenta aitorpena erroldatutakoentzat, aldez aurretik Udaleko erregistroan aurkeztu ez dutenen kasuan soilik. Aurkezten ez duten erroldatuei errenta tarte handienari dagokion kuota kobratuko zaie.\nUharten erroldatuak egon.\nGurasoetako biak edo guraso bakarreko familietan legezko tutoreak lan egitea.\nAurretik ezarritako irizpideak aplikatuta plaza kopurua gaindituko balitz, plazak zozketa bidez emanen dira, familia unitatea kontutan harturik.\nPlaza libreak geratuko balira, erroldatu gabeei esleituko zaizkie, eta horien artean Uharteko Virgen Blanca ikastetxean eskolatutakoek lehentasuna izanen dute. Izen-emateak plaza kopurua gaindituko balu, zozketa bidez emanen dira, familia unitatea kontutan harturik.\n5.000 € bitarteko PCE – 22,00€\n5.001 eurotik 8.000 eurora bitarteko PCE – 36,50€\n8.001 eurotik 10.000 eurora bitarteko PCE – 45,50€\n10.001 eurotik 15.000 eurora bitarteko PCE – 50,00€\n15.001 eurotik 20.000 eurora bitarteko PCE – 55,00€\n20.001 eurotik gorako PCE – 61,00€\nErroldatu gabeak – 94,00€\nArgibide gehiago 948 33 07 61 (Uharteko Udala) eta 948 33 32 23 (Gizarte Zerbitzua) telefonoetan./portal/seccion.aspx?N=456


IKT - IES Angela Figuera BHI\nIKT ANGELA FIGUERA\n2011-12 ikasturtean IKT proiektuari bultzada bat eman zitzaion irakasleak formatu digitala erabiltzen hasi zitezen. Proiektuak hainbat zati izan zuen\nHasierako batean irakasleek gmail konta bana egin zuten elkarren arteko komunikazioa bideratzeko eta azkartzeko\nSegidan irakasle talde batzuk sortu ziren google tresnari buruzko ikastaroak emateko. Ikastaro hauek institutuan bertan izan ziren eta erantzun handia jaso zuten\nGoogle tresnak ezaguarazi ostean, institutuan site bat martxan jarri zen honako helburu hauekin:\nInstitutuko informazio osoa jakinarazi digital formatuan\nIrakasleek trebetasun hartu google tresnekin\nGursoek institutuko ingormazioa jazo zezaten\nBesteak beste honako lan hauek egiten hasi ziren: faltak jarri, programazioak argitaratu, Ikasleekin lantzeko gaiak argitaratu ikasgaika, ohartarazpenak jarri, e.a\n2012-13 IKASTURTEA Google Apps\nGoogle Apps ikasturte hasieratik institutuaren benetako erronka izan da. Google Apps Googlek tresnak erabiltzeko eskaintzen dizkien institutuei plataforma da. Eskaintza guztiz doan da eta erabilera mugagabea da.\nHasieratik zuzendaritza taldeak argi ikusi zituen Googlek eskainitako baliabideak eta aurrera segitzea erabaki zuen. Ikasturte hasieran Googleri eskarera egin zitzaion hiru hilabete geroago erantzun positiboa eman zuelarik.\nWeb orrialde berri bat egiteari ekin zitzaion institutuko partaide guztiok parte ahal izateko baita irakasleentzako gune pribatu bat ere. Horrel a”angelafiguerainstitutua.com” jaio da\nTeknologia berriak guztiontzat eskuragarriak dira eta ez IKT arduradunentzat solik.\nInstitutuko kide guztiok bat egiten dugu\nKomunitate hezkuntza birtuala sortu\nIKT erabiltzaileen eskuetan jarri\nGeletara teknologia berriak eraman. Aurretik hainbat geletan kanoiak zeuden proiekzioak egiteko\nIKT erabilerak hezkuntza sistema indartzen du\nIrakasleei institutuko korreo konta bana eman zaie web orrialde berrian identifikatzeko eta bertan institutuari buruzko paperak betetzeko. Adibidez, ohartarazpenak jarri, faltak ipini eta ordenadoreen matxurak adierazteko formulario bat bete. Konta guztiak “...@angelafiguerainstitutua.com” dira\nIKT 2013/14 IKASTURTEA\nHurrengo urtean ikasleak zein gurasoak proiektu barruan sartzeko asmoa du IKT arduradunak. Horrela guraso guztiei institutuko informazioa era digital helduko zaie Smartphone gailuak aprobetxatuz\nAmaitzeko, proiektu hau aurrera eramateko lagundu diguten guztiei eskerrak eman nahi dizkiegu; besteak beste\nMiguel Vidal, Sestaoko berritzeguneko IKT arduraduna\nEEgapps taldea parte hartzen duten guztiei informazioa guztiekin trukatzeko\nGoogle APPSeri buruzko hitzaldiak musutruk eskaini dituztenei (Uribe kosta institutua, Arrigorriaga institutua, Zubeldia haur ikastetxea eta institutu gehiago)\nIKT 2017/18 IKASTURTEA\nIkastute honetan proiektu biri ekin diogu. Alde batetik IKT heldutasunaren barruan tarteko maila lortzeko martxan jarri gara, eta honekin batera Sare Hezkuntza proiektuan sartuta gaude. Lehenengo proiektuaren helburua gaurko komunikabide digitalen ezagutza eta erabilpena ikasleen eskura jartzea da. Bigarren proiektuaren helburua irakasleek garatu duten lana beste zentru eta irekasleekin partekatzea da, denok guztion lan hori hobeto aprobetzatzeko.\nIKT heldutasunaren helburu hau lortzeko, ikasleek liburutegian dauden ordenagailuak dauzkate eskura bere lanak egiteko, ordenagailu horiek liburutegiko ordutegiaren barruan erabili ahal dira.\nBeste alde batetik medio digitalen ezagutza hobetzeko Hauspoa proiektuaren barne "Ordenagailu muntaia" eta "Bideo edizioa" ikastaroak eskaintzen dira.\nAMPA elkarteak zentruaren barruan gela bat dauka eta gela horretan ordenagailua dago. Ordebagailu hori ikasleen familiaen eskura dago beti aurretik AMPA arduradunekin adostuta. Gurasoek ere INIKAren mobil aplikazioa erabil ahal dute seme-alaben irakasleekin komunikazio errez, azkarr eta eraginkorra lortzeko. Aplikazio hau lortzeko zuzendaritzatik laguntza eskaintzen da.\nSubpáginas (1): IKT KOMISIOA


Pamukkale-Antalya-Kapadokya – 1000 milla\nElorrixotik 8218 Km.ra\nDagoeneko hile terdi daruegu Turkian eta oraindik lurralde dana deuku zeharkatzeko! Kalkulu oker batzuen ondorioz ibilbidea pixkat aldrebestu jaku eta ixe-ixe hasierako puntuan gauz barriro: Antalyan, Mediterraniar kostaldien. Ganera Irailaren 4ean bisaue amaitzen jaku eta ez deku astirik dana bizikletaz zeharkatzeko. Oraindik sinistu ezinik gabiz, ze haundia dan Turkia! Gauzak holan, Antalyatik Kapadokyara autobusa hartuko dogu.\nAntalyara bidean portu 2 igo doguz eta 1000 metro inguruan ibili ga (1600 metrotara ere helduz). Ez gendun espero altura honetan bailara zabalak egongo zienik, baina bai, 1000 metrotan lur lauean ein doguz km dexente. Bestalde, Turkiarren harrera onaz disfrutatzen jarraitu dogu. Baina eurrenganako gure onezpena eta konfiantza goi-goian egon dienien alforjak ohoztu dozkuez! Bai, gabean oraindik itzarrik gengozala, gu enterau barik 2 alforja kendu euzkuezan. Laster konturatu ginen eta oraindik gure suerte txarra eta bere ondorioak sinisten ez genduzela lapurren bila hasi ginen noraezian. Lapurrik ez, baina alforjak topau genduzen! diru bila zebizen beraz ez ebien ezebe hartu. Eskerrak!\nOrdundik deskonfiauauek bihurtu ga jentiaz, akanpalekuek be eskutuauek topetan saiatzen ga eta alforjak ez ohozteko sistema bat be pentsau du. Halan da be, lapurretiei alde ona topau dotzau; segurtasun neurri gehiago hartzeko balio izen dozku, argixau ibiltzeko, hankak lurrera bajatzeko.\nKontuak kontu, Antalyan gauz azkenien. Barriz be itsasue! Mediterraniar kostaldie Egeokue baino zatixe polittaue da, ez dau konparatzeik. Pena turkiarrak zikinak diela eta erreparorik ez deukiela sortzen dabien zaborra hor bertan izteko. Horrek amorratu eitten gaittu! Bai, babestutako lekuek ezien Turkia zikinez beteta dau.\nBestalde, herrialde honek deukon beste gauza txar bat txirrindularixentzako errepidiek die. Bide gehixenak obretan dauz (obrak be nahiko desastrosuek die), gidarixek ez zaittue errespetatzen, trafiko legerik errespetatu ezta eta azkenik, bozinak! Aaaaaaaaaah! eguneko 50 bozinazo erraz jasotzen duz (agurtzeko dala, atzetik datozela kajinarazteko dala, apartau zaittezan esateko dala…). Susto ederrak hartzen duz, batzuk ganera belarri parera heldu artien itxoitten dabe bozinie ondo astintzeko. Barrez, gero eta Ekialderau susmue deku Kontaminazio Akustikue handixaue izengo dala. Ia etxera bueltatzen gaienerako ez jakun belarririk jausi!\nBy Urdin Ugarte|2021-06-08T19:44:11+00:002009/07/21|Munduari bira|Comments Off on Pamukkale-Antalya-Kapadokya


Zer gogaitzen du jendeak mezu elektronikoekin | Martech Zone\nJendeak mezu elektronikoengatik gogaitzen duena\nAsteartea, abuztua 23, 2011 Igandea, urria 4, 2015 Douglas Karr\nCcLoop-eko jendeak posta elektronikoarekin jendea gogaitzen duenaren inguruko infografia hau osatu dute.\nAEBetako lineako kontsumitzaileen% 95ek posta elektronikoa erabiltzen du komunikazio eta negozioetarako. Tresna bikaina da elkarreragiteko eta bezero berriei, lehendik dauden eta etorkizuneko bezeroei heltzeko. Hala ere, posta elektronikoa ez da bere gogaikeririk gabe. Arazo horiek gorabehera, posta elektronikoa ez da inoiz ordezkatu eta hurrengo urteetan hazten jarraituko du. Oraindik konbentzitu gabe zaude? Beheko infografiak iritzia alda dezake:\nOhar bat honi buruz ... Atzera bota dezaket posta elektronikoa zure zain dagoela eta zure ordutegian sartzen dela. Posta elektronikoaren inguruko itxaropenak nahiko handiak dira gaur egun. Nire bezero batzuen orduetan mezu elektroniko bat erantzuten ez badut, ahots postarekin, txatekin, facebook mezuekin, testu mezuekin ... jarraituko dut!\nDouglas Karr Tuesday, August 23, 2011 Sunday, October 4, 2015\n40 tresna, 40 diapositiba, 40 minutu\nBideoa: Marketinak egiten du produktua?


Etxegabeen kontrako neurri zorrotzak hartu ditu Jean-Rene Etxegarai Baionako auzapezak irailaren 18ko ordenantzaren bidez. Besteak beste, Baiona Ttipia, Baiona Handia eta Santa Izpiritu auzoetan lurrean jartzea eta etzatea debekatua zaie. "Aspaldian abiaturiko gentrifikazio prozesuaren baitako urrats berri bat" dela salatu dute protestaren antolatzaileek.\n250 lagun batu dira Baionako herriko etxeak hartu neurria salatzeko\nJendetza bildu da Baionako herriko etxeko plazaren okupazioan: 250 bat lagun, etxegabeak zein haiei elkartasunez etorritako herritarrak. Aho batez deitoratua izan da Jean-Rene Etxegarai Baionako auzapezak harturiko ordenantza eta erabaki hau berehala bertan behera uztea exijitu zaio. "Ikusi nahi ez dituzten eta ikusarazi nahi ez dituzten horiek kanporatuz, hiria garbitzea du helburu herriko kontseiluko gehiengoak", protestaren antolatzaileek salatu dutenez. Herriko etxeak aspaldian hasiriko gentrifikazio prozesuan urrats berri bat eman izana gogor salatu dute. "Pobreen diskriminatzeko neurriak" hartzeaz gain, polizia gehiago kontratatuko ditu ere udalak.\nOrdenantza irakurriz begi-bistakoa da egiten duen etxegabeen estigmatizazioa: "kexua baita agresibitatea duten jende metaketak", "lasaitasuna, sekuritatea eta ordena publikoa hausten dutenak", "espazio publikoaz jabetzen direnak", "alkoholaren gehiegizko kontsumoa dutenak", "harrabots trabagarrien sortzaile direnak", eta abar. "Etxegabe" hitza erabili ez arren, argi gelditzen da etxegabeak dituela jomugan eta nahiz eta guztiei bideragarria izan ordenantza, seguruenik soilik etxegabeek dutela errepresioa pairatuko. Ordenantzari segi, ezingo dute 08:00tatik 24:00ra arte espazio publikoan jarri ez eta ere etzan. Konplize dituzten txakurrekin ere ezingo dute egon, txakur metaketak debekatuak izango direlako. Hori gertatuz gero, txakurra hartua izango zaie eta txakurtegira eramana izanen zaie. Jantzi, elikagaiak berotzeko tresneria edota musika tresnak ere debekaturik dituzte. Noski, guztia errekuperatzeko –txakur zein material– ordaindu beharko dute.\n"Neurri hauek krudelak dira, muturreko bortizkeria baten isla". Norabide hori hartu beharrean, pobreenak laguntzeko neurri gehiago exijitu dituzte okupazioaren antolatzaileek. Ordenantza kendu arte borrokan segituko dutela erranez bukatu dute hitzartzea.\nOkupazioak gauean zehar ere iraun du, afari partekatu baten inguruan. Nola ez, etxera sartzeko aukerarik ez duten etxegabeek segitu dute bertan herriko etxeko arkupetan, euriaz babestuz.\nKanal hauetan artxibatua: Pobrezia | Politika | Prekarietatea | Baiona


Ez, ez da egia laranja-zukua edo txorrotatik ura botata test antigenoek positibo ematen dutela\nAdituek azaldu dute antigeno test bat ez dela baliozkoa fabrikatzaileak adierazitako baldintzetan eta lagin egokiarekin egiten ez bada.\nTestak positibo eman du txorrotatik ura edo laranja-zukua bota ondoren! Gero eta gehiago dira covid-19a detektatzeko antigenoen testen gainean sare sozialetan dabiltzan buloak, emaitza positibo bat nola faltsutu daitekeen frogatu nahi dutenak.\nAdituek eta agintariek Maldita.es orrian argitu dute, Maldito Bulo atalaren bidez, albiste horiek faltsuak direla, antigeno test bat ez baita baliozkoa fabrikatzaileak adierazitako baldintzetan eta lagin egokiarekin egin ezean.\nEra berean, zukua erabiltzen den azken bideoari erreferentzia eginez, adituek adierazi dute laranjaren azidotasunak birusa detektatzeko ardura duten proteinak azkartu eta agerian uzten dituela. Azpimarratu dutenez, laginaren azidotasuna aldatuz gero, erreakzio kimikoak eragin ditzake, eta positibo faltsuak eragin.\nAntigeno testak birusaren proteinak detektatzen ditu eta lau zatitan dago banatuta: laginak hartzeko torunda bat, pH-an aldaketak moteltzen dituen likido tanpoi bat (azidotasun edo alkalinotasun mailaren neurria), tanpoia jarri eta torunda laginarekin nahasten den hodi bat eta laginaren nahasketaren tantak tanpoiarekin jartzeko detekzio-txip bat. Kasu honetan, laranja zukua botatzen da zuzenean, 4,16ko pH azidoa duena 0tik 14ra bitarteko eskalan, likido tanpoiarekin duen azidotasuna zuzendu gabe.\nProba horietan guztietan, pH-aren tartea funtsezkoa da, eta egokia ez bada, probaren emaitza baldintzatuko du, fidagarria izan ez dadin.


Txikipedia:Komunismo - Wikipedia, entziklopedia askea.\nBandera gorria, mailuarekin eta igitaiarekin, komunismoaren ikurra.\nKomunismoa gizarteen gobernuari buruzko ideologia politiko bat da, baita sistema ekonomiko bat ere (aberastasuna sortzeko eta partekatzeko modu bat). Sistema komunista batean, pertsonak ezin dira lur edo fabriken jabe izan; herrialdeko gobernua da gauza horien jabe, komunitate osoaren izenean. Suposatzen da gizarte komunista batean biztanle guztiek partekatu behar dutela sortzen duten aberastasuna.\nNoiz eta nola sortu zen?Aldatu\nXIX. mendean herrialde asko kapitalismo izeneko sistema ekonomikoaren barruan zeuden. Kapitalismoaren pean, kapitalista izeneko pertsona batzuek kapitala (dirua) eta jabetzak dituzte eta haiek erabakitzen dute guztia jabetza horiei buruz. Industria-Iraultzaren garaian, kapitalista batzuk asko aberastu ziren, baina oso gutxi ordaintzen zieten langileei eta oso baldintza eskasetan lan egitera behartzen zituzten langileak. Erantzun gisa, langile asko sozialismoaren ideiak babesten hasi ziren. Sistema sozialista batean, gobernua enpresen jabe da eta aberastasuna modu bidezkoagoan banatzen da herriaren artean. Karl Marxek, XIX. mendeko pentsalari alemaniarrak, ideia sozialistak pauso bat harago eraman zituen; haren ideiak komunismoaren oinarri bihurtu ziren.\nMarxek pentsatu zuen egunen batean langileek iraultza bat zuzenduko zutela eta kapitalistak garaituko zituztela. Kontrola hartu ondoren, langileria izango zen klase nagusi berria. Hasieran, "Proletarioen diktadura" egongo zen, oposizio oro garaitzeko. Gero benetako gizarte komunista bat garatuko zen. Horrek esan nahi du jabetza komuna izango litzatekeela, eta jendeak lan egingo lukeela aberastasuna sortzeko bere gaitasunen arabera, eta guztiek partekatuko zutela aberastasun hori beren beharren arabera.\n1917ko Errusiako Iraultzak lehen gobernu komunista eraman zuen boterera. Vladimir Lenin izeneko iraultzaile batek Marxen ideiak praktikan jartzeko alderdi politiko bat sortu zuen. Alderdi honek, geroago Alderdi Komunista deituak, Sobietar Batasuna izeneko herrialde berri bat antolatu zuen.\nBigarren Mundu Gerra 1945ean amaitu ondoren, Sobietar Batasunak Ekialdeko Europako herrialde askori gobernu komunistak ezartzen lagundu zien. Estatu Batuak eta haren aliatuak komunismoaren aurka agertu ziren. Gerra Hotza izeneko gatazka bat hasi zen bi aldeen artean.\nKomunistek Txinaren kontrola hartu zuten 1949an. Kubaz ere jabetu ziren 1959an, iraultza baten bidez. Komunistek Vietnamgo kontrola ere irabazi zuten 1975ean.\nHala ere, XX. mendearen amaieran komunismoak jarraitzaile asko galdu zituen. Azkenik, 1989 eta 1991 artean Sobietar Batasuneko eta Ekialdeko Europako gobernu komunistak erori egin ziren. Aldiz, Txinako gobernu komunistak XXI. mendean agintzen jarraitzen du, baina Txinak ere urratsak eman ditu sistema kapitalistarantz.\nAzken aldaketa 23 urtarrila 2022(e)an, 18:07(e)tan\nOrriaren azken aldaketa: 23 urtarrila 2022, 18:07.


Aurrekoa Maiatzak 14 Osteguna Hurrengoa\nMaiatzak 14 • 16:00 • Literaktum\nHaurrentzako ipuin kontaketa, Iraitz Lizarragak eskainia. Ximunen baratzea ipuina online entzun eta ikusi ahal izango da gure Youtubeko kanaleko zerrenda honetan. Ipuina zeinu hizkuntzan eskainiko du Eskuaireko Bego Gonzalezek.\nBideoa maiatzaren 14an 16:00etatik aurrera ikusgai egongo da.\nMaiatzak 14 • 16:00 • Literatura\nHaurrentzako ipuin kontaketa, Iraitz Lizarragak eskainia. Ximunen baratza ipuina entzun eta ikusi ahal izango da Youtubeko gure kanaleko zerrenda honetan.\nMaiatzak 14 • 08:00-10:00 • (Altza-Larratxo) Kultura +\nMaiatzaren 14ko saioa entzungai: gaurko gaia Katakrak eta digitalizazioa izan da eta gonbidatuak Hedoi Etxarte (Katakrak-eko langilea) eta Maite Goñi irakaslea izan dira. Egunero bezala, Beñat Hach Embarek eta Anartz Bilbao kolaboratzaileek ere beren tartea izan dute irratsaioan.\nUdaberria etxealdian, Ainara Azpiazu (Axpi)\nMaiatzak 14 • 13:00 • Literatura


Literatu Topaketa 2002: Literatura eta umorea - Literatur topaketa - Mondragon Unibertsitatea\nLiteratu Topaketa 2002: Literatura eta umorea\nLiteratur Topaketa 2002\nArantza Ozaeta aste honetako antolatzaile nagusiak honela gogoratzen du Literatura Astearen historia: Badira lau urte abentura honetan sartu ginela. Hasierako urte hura gogoratzen dut orain oso apala izan zela konbidatu aldetik, soilik bi idazle etorri ziren klaseko eskolak osatu aldera: Patxi Zubizarreta eta Juan Kruz Igerabide, eta hitzaldia gelan eman zuten Humanitateko ikasleei soilik. Saio haiek arrakastatsu izan ziren, idazleen eskola partikular bat jasotzea bezalakoa izan zen hura eta ikasleen harrera bero hark zabaldu zuen gure ikusmira.\nHurrengo urtean literatura astea antolatu zen, baina egunero idazle bat edo literaturan aditu bat genuela. Orduan izan ziren: Koldo Izagirre Literatura eta kartzela errezitaldi ederrarekin; Aitzpea Azkorbebeitia durangarrak Joseba Sarrionandiaren literaturgintza aztertu zuen; Mikel Garmendia itzultzaileak Manolito Gafotas itzultzeak eman zizkion burukominak kontatu zizkigun; eta Asier Serranok erakutsi zigun literatura eta musika hertsiki lotuak daudela askotan.\nApirilaren 22an, Jon Alonso idazleak hitz egingo du: Umorea eta literatura: testu batzuk. Arratsaldeko 19:00etan.\nApirilaren 23an, Arantxa Iturbe idazleak egingo du berba: Umorea behar da gero (euskal) idazlea izateko!. Arratsaldeko 19:00etan.\nApirilaren 24an, Iban Zaldua idazlea mintzatuko da: Irakurraldi bat euskal literaturaren, umorearen eta ironiaren inguruan. Goizeko 11:30ean.\nApirilaren 25ean, Ander Lipus komerianteak antzeztuko du: Ardoaz. Arratsaldeko 19:00etan.\nApirilaren 26an, Kike Amonarriz umoregileak, Asisko Urmeneta marrazkilariak eta Antton Olariaga marrazkilariak hitz egingo dute: Hitz aspertuan dibertitzeko manerak. Goizeko 11:00etan.


Anaitasuna taldearen aurka hasiko du gaur denboraldia Ikasberri Kirol Elkarteak | El Diario Vasco\nAnaitasuna taldearen aurka hasiko du gaur denboraldia Ikasberri Kirol Elkarteak\nKadeteak izango dira lehian; aurten sei talde izango dira guztira eta lehen taldeak entrenatzaile berria izango du\nSábado, 17 septiembre 2016, 00:08\nIkasberri Kirol Elkarteko futbol taldeek gaur, zapatua, ekingo diete denboraldi berriari. Ikasberri Kimu Bateko kadeteak arduratuko dira hasiera emateaz. Anaitasuna izango dute arerio, Azkoitian, 11:30ean.\nArratsaldean, 15:30ean, Donostian izango dira Bieleko taldekideak (erregionalak) eta aldiz, etxean, elkarren artean lehiatuko dira A eta B taldeko jubenilak.\nBihar, 16:30ean zita garrantzitsua dute, etxean, preferente mailakoek. Kirol Elkarteko lehen taldeak Arrasate izango du aurkari, 16:30etik aurrera. Garoa taldeak gainera entrenatzaile berria du. Aitor Manterola zumaiarrak hartu du taldearen ardura denboraldi honetarako eta Aitzol Olagoi-en laguntza izango du horretarako.\nEsperiantziadun bikotea, talde askotan arituak dira . Hernanin, Getarian, Zarautzen, Legazpin, Donostian (Lizeo Santo .omas) ibili dira entrenatzaile lanetan.\nIkasberri Kirol Elkarteko lehen taldeak, Ikasberri Garoa taldeak, asteartetan, ostegunetan eta ostirelan izango ditu entrenamendu saioak, 19:45etik 21:15era bitarteko ordutegian.\nAbierta la inscripción para una nueva temporada de 'Zuk ere ahal duzu...' Azpeitia expresará su gratitud a los llegados en las décadas de los 50 y 60


Jodhpur - Wikipedia, entziklopedia askea.\n26°17′40″N 73°01′40″E / 26.2944°N 73.0278°E / 26.2944; 73.027826°17′40″N 73°01′40″E / 26.2944°N 73.0278°E / 26.2944; 73.0278\nJodhpur (rajasthaniz जोधाणा; hindiz जोधपुर) Indiako Rajasthan estatuko bigarren hiri handiena da, Jaipur hiriburuaren atzetik. 1.006.652 biztanle ditu (2010) eta hiri urdina ezizena dauka, Mehrangarh gotorlekuaren azpian dauden etxeak horrela margoturik daudelako. Hasiera batean brahmanen kastako etxeak bakarrik margotzen ziren baina jende xehea ere kolore berdinez margotzen hasi zen, margo urdinak eltxoak uxatu eta etxea freskatzen zuela uste baitzuten.\nHiria Mehrangarh gotorleku ikusgarriaren azpian kokatzen da. Harresi sendo batek inguratzen ditu gotorlekua bera eta hiriaren alde zaharra, baina dagoeneko hiriak harresia gainditu eta kanpoaldean izugarri hedatu da.\nJodhpur Rajasthan estatuaren erdialdean kokaturik dago. Bere altuera 232 metrotakoa da. Basamortuko klima du, hau da euri gutxi eta tenperatura handiak (Eguzkiaren hiria ere esaten zaio batzuetan). Prezipitazioen batez bestekoa 360mm urteko da baina tokatzen den montzoiaren arabera kopurua handiagoa edo txikiagoa izan daiteke; 1899an 24mm baino ez ziren izan eta 1917an aldiz 1178mm.\nJodhpur 1459an Rao Jodha rajputak fundatu zuen eta bere izena ipini zion, Jodhen hiria esan nahi baitu. Rao Jodhak inguruko lurraldeak konkistatzen jarraitu zuen Marwar estatua osatuz. Estatu honen hasierako hiriburua Mandore bazen ere (rajputaren jaiolekua) Jodhpurrek berehala lortu zuen hiriburutza, bere kokapen estrategikoari esker, Delhi eta Gujaraten arteko bidean baitzegoen. Merkatari-bide honi esker aberastu egin zen opio, kobre, zeta, datil eta kafearen salerosketaz.\nMarwar estatuak berehala onartu zuen mogolen menpekotasuna, nahiz eta nolabaiteko autonomia mantendu. Hauen arkitektura eta artearen zantzuak nabariak dira oraindik hirian. Hala ere 1679an Aurangzeb enperadore mogolak beretzako hartu zuen estatua. Borrokak izan ziren orduan eta 1707an enperadorea hil zenean mogolek berriro itzuli zioten autonomia Marwar estatuari. Mogolen indarrak behera egin ahala Jodhpurreko gortean istiluak sortzen hasi ziren eta hegoaldeko Marathek estatua berenganatzeko aukera ikusi zuten. Mende erdi gerran pasa ondoren Marwar estatuak Britainiar Inperioari laguntza eskatu eta Britainiar Raj bihurtu zen 1818an eta Jodhpurrek egonkortasun handia lortu zuen. Egoera honetan marwari merkatariak aberastu egin ziren, Indiako garrantzitsuenak izatera iritsi zirelarik.\nDatu klimatikoak (Jodhpur)\n25 27.8 33.4 38.4 41.4 40.1 36 33.7 35 36 31.5 26.8 33.8\n9.6 11.8 17.2 22.7 26.8 28.2 26.8 25.3 24.1 19.9 14.5 10.8 19.8\n10.2 4.8 3.9 5.1 66.1 35.1 120.8 128.9 57.6 8.1 2.6 1.6 444.8\nArtisautza da Jodhpurren ekonomiaren oinarria. Altzarigintza da nagusi, 200.000 lanpostu sortzen dituelarik, baita ehungintza ere (zeta nagusiki) eta azkenik oso famatuak dira Jodhpurreko miniaturak, paper edo zeramika zati txikitan eginiko artelanak. Bigarren diru iturria turismoa da. Ondasun ikusgarri asko ditu eta Rajasthan esploratzeko toki aproposa da, erdialdean kokaturik baitago. Lehen sektoreari dagokionez aipatzekoak dira mathani pipermin gorri famatuak eta gatz eta igeltsu meategiak.\nMehrangarh gotorlekua: Hiritik 125 metro altxatzen den muinoan kokaturik dagoen gotorleku ikusgarria da. Harresi sendoak ditu 36 metroko altuera dutenak eta barnean rajputaren palazio eta patioak daude, denak ederki dekoratuak. Bertatik Jodhpur hiri urdinaren ikuspegi itzela dago. Muinoaren berezko izena txorien muinoa da eta gaur egun ere bertan ikus daitezke sorbeltz kolonia handiak, baita rajputentzat sakratuak ziren miru gorriak ere. Gotorlekua Rao Jodhak eraiki zuen 1459an, baina gotorlekuaren zatirik gehienak Jaswant Singh rajputak egin zuen XVII. mendean.\nUmaid Bhawan jauregia: XX. mende hasieran bertako maharajak erabaki zuen eraikin berri bat egin behar zuela Mehrangah Fort berari ere itzala egin eta Jodhpurreko sinbolo bihurtuko zena. Jodhpurreko muinorik altuena aukeratu eta 5000 langilek 15 urtetan bukatu zuten. 347 gela ditu eta guztietan 23 °C-ko tenperatura konstantea dago. Gaur egun eraikin pribatua da, heren bat luxuzko hotel bihurtu badute ere.\nJaswant Thada: Mehrangarh Fort ondoan kokaturik dagoen Jaswant Singh II.a maharajaren hilobia, marmol zuriz egina dago. 1899an eraiki zutenetik bertan burutu izan dira Jodhpurreko agintarien kremazioak.\nErlojuaren plaza: Jodhpurreko hiri zaharraren erdigunea da, inguruan Sadar Market bazarra kokatzen da.\nXamanen etxe urdinak\n↑ http://www.delhitourism.com/climate-jodhpur.html Jodhpur Climate\n(Ingelesez) Jodhpur hiriko web orria\n(Ingelesez) Travel India, Mehrangarh Fort\nBNF: 119816472 (data)\n1459an sortutako lekuak\nOrriaren azken aldaketa: 12 maiatza 2022, 16:24.


Autorregulazioa (sistemak) – Gizapedia\nAdiera espezifikoagoei buruz jakiteko, ikus merkatu autorregulatuak, ekonomiari buruz, eta autorregulazio psikologikoa.\nSistema baten autorregulazioa sistemak berak barneko propietateak eta oreka atxikitzeko duen berezko ahalmena da, besteak beste ingurunetik eragin daitezkeen aldaketetara moldatuz. Autorregulaziorako mekanismoen artean atzeraeragin negatiboa dago. Autorregulazioari esker sistema biologiko bat orekan dagoenean, homeostasi egoeran dagoela esaten da.\nAutorregulazioaren kontzeptu ekonomikoari buruz jakiteko, ikus Merkatu erregulatuak eta merkatu autorregulatuak. Psikologian, autorregulazioa edo autorerregulazioa subjektuek portaera egokitu eta aldatzeko duten ahalmena da, ezarritako helburuak lortzen aldera eta…\nMerkatu erregulatuak eta autorregulatuak\nMerkatu erregulatuak edo merkatu arautuak estatuak arautu edo erregulatzen dituen merkatuak dira, prezioak finkatuz edo mugatuz, araudi zorrotzak ezarriz enpresen konkurrentzia edo lehiari buruz eta ingurumenean duten eraginari…\nHiri-sistemak eta hiri-hierarkiak\nHiri-sistema eskualde bateko hiriek osatzen duten sarea da, haien arteko harreman geografiko, politiko, sozial eta ekonomikoen bitartez, haiek guztiak lotzen dituzten garraiobide eta beste azpiegiturekin batera. Hiri-sistema batean,…


faq, Maiz egiten diren galderak. Gernikako bakearen museoa fundazioa\nOrdutegia / Salneurriak\nHistoria / Misioa\nBabesleak / Laguntzaileak\nPrentsa aretoa ONLINE\nHasiera >> Informazioa >> FAQ\nFAQ, Sarri egiten diren galderak\nPicassoren "Guernica" koadroa Gernikako Bakearen Museoan dago?\nBenetazko Picassoren "Guernica" Museo Nacional Centro de Arte Reina Sofía-n (Madrid) dago 1992tik. Gernikako Bakearen Museoak koadroaren erreprodukzio edo kopia bat du, eta Gernikako Epaitegi eta Osasun Zentroaren ondoan bada ere, artelan orijinalaren tamainu berean egindako zeramikazko beste kopia bat.\nZer eskeintzen die Museoak umeekin datozen familiei?\nMuseoaren lehen solairuan "Umeen txokoa" deituriko lekua izateaz gain (zeinetan gurasoen ardurapean jolasten eta margozten egon daitezke 3 eta 10 urte bitarteko umeak), museoak badu Hezkuntza Arlo bat (hezkuntza.museoa@gernika.lumo.net) bisitari txiki eta gazteentzako ekintza ugari antolatzen dituena.\nZelakoa da mugikortasun arazoak duen jendearentzako Bakearen Museorako ailegaerraztasuna?\nArtekalean har daitekeen igogailu zuzena du Bakearen Museoak. Beraz bai kanpokaldetik baita museoaren barrukaldetik ere, posiblea da arazorik gabe mugitzea (salbuespen bakarra Hezkuntza Arloko gela da). Egokituriko komunak ere badaude.\nNon eskura dezaket Gernikako Bonbardaketa eta Espainiako Gerra Zibilaren inguruko informazio gehiago?\nGure web orrialdean Dokumentazio Zentrua atalaren barruan edota zuzenean kontaktatuz Dokumentazio Zentruarekin.\nNon bazkal dezaket Gernikan edota Urdaibain?\nEderto bazkaltzeko, salneurri ezberdineko, jatetxe ugari daude Gernikako Bakearen Museotik gertu.\nNon lo egin dezaket Gernikan edo Urdaibain?\nAukera ugari dago Gernika-Lumon edo inguruetan ( Gernika-lumoko udala; Busturialdea-Urdaibai; Turdaibai; Nekatur).\nZer bisita daiteke Gernikan edota Urdaibain?\nGernikako Bakearen Museoaz aparte, beste asko dira Gernikan edota Busturialdea-Urdaibaien bisita daitezkeen leku interesgarriak, besteak beste, Euskal Herria Museoa, Batzar Etxea, Santimamiñeko kobazuloak, Basondo (urdaibaiko animali eta landareen aterpea), Bermeoko Arrantzalearen Museoa, Busturian kokaturiko Madariaga Dorretxea ... (Gernika-lumoko udala; Busturialdea-Urdaibai; Turdaibai; Nekatur).\nBa al dago WIFI-rik Museoan?\nBai, bai Museo barruan baita Foru Plazan ere (Udaletxe eta Turismo Bulegoaren aurrean) dohaineko sarbidea duen WIFI konekzioa dago.\nNon lor dezaket Gernikari buruzko informazio turistikoa?\nGernika-Lumoko Turismo Bulegoan, Gernikako Bakearen Museotik 50 metrotara dagoena.\nGernikan egongo den eguraldiaren berri izan dezakezu Euskalmet web orrialdea kontsultatuz gero www.euskalmet.euskadi.net.\nBilbo (Bizkaiko hiriburua) Gernikako Bakearen Museotik 30 km-tara kokatzen da, garraio publikoaren aukera ezberdinak daudelarik hara heltzeko.\nDonostia (Gipuzkoako hiriburua) Gernikako Bakearen Museotik 105 km-tara dago.\nGasteiz (Arabako hiriburua) Gernikako Bakearen Museotik 70 kmtara dago.\nZer egin larrialdi bat izatekotan?\nGernikan zaudelarik larrialdi bat baduzu, Udaltzaingoaren bulegora jo dezakezu (Artekalea 10) edota Ertzaintzaren komisaldegira joan (Don Tello, 40). Mediku larrialdia bada Gernikan kokaturiko Osasun Zentrora (San Juan, 1) joan zaitezke edota 112 larrialdi telefonora deitu.